Dhivehi Dhaulaiy Othy MDN Ge Dhashuga - Tom - Vaguthu\nދިވެހި ދަޢުލަތް އޮތީ އެމްޑީއެންގެ ދަށުގައި - ޓޮމް\nދިވެހި ދަޢުލަތް އޮތީ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓު ލިޔުނު ބޭފުޅުންގެ އަތް ދަށުގައި ކަމަށް ރައްޔިތުންގެ މަޖިލީހުގެ މަހިބަދޫ ދާއިރާގެ މެމްބަރު، އަހުމަދު ތާރިގު (ޓޮމް) ވިދާޅުވެއްޖެއެވެ.\nޓޮމް މިގޮތަށް ވިދާޅުވީ ރައްޔިތުންގެ މަޖިލިސް ބޭރުގައި މިއަދު ޕީޕީއެމް އިން ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުންނެވެ. ޓޮމް ވަނީ އިބްރާހީމް މުހައްމަދު ޞާލިޙުގެ ސަރުކާރުގައި ތިބި އެމްޑީއެން އަށް ނިސްބަތްވާ އެންމެން އިސްތިއުފާ ދިނުމަށް އެންގުމަށް ރައީސުލްޖުމްހޫރިއްޔާ އަށް ގޮވާލާފައެވެ.\n"އަޅުގަނޑުމެންނަށް ފެނިގެންދަނީ މި ރިޕޯޓު ލިޔުނު ބޭފުޅުންގެ އަޑީގައި ދަޢުލަތް އޮތްތަން. ރައީސް ނަޝީދު ވިދާޅުވި ގޮތަށް އަނދިރި ދަޢުލަތް އޮތީ މުޅި ސިސްޓަމް ތެރެއަށް ވަދެފަ. އޭގެ ތެރޭގައި ސުޕްރީމް ކޯޓުގެ ފަނޑިޔާރަކަށް އެބަތިބި އެ ރިޕޯޓު ލިޔުނު ބޭފުޅުން އައްޔަންކޮށްފަ، ޕޮލިސްގަ އެބަތިބި އެންމެ މަތީ މަޤާމުގަ އެމްޑީއެންގެ ބޯޑު މެމްބަރުން، ރައީސުލްޖުމްހޫރިއްޔާގެ އޮފީހުގައި އެންޓި-ޓެރަރިޒަމް އާ ބެހޭ ކޮންސަލްޓެންޓަކަށް ހުރީ އެމްޑީއެންގެ ޗެއާޕާސަން." ޓޮމް ވިދާޅުވިއެވެ.\nނޫސްވެރިންގެ ބައްދަލުވުމުގައި ވާހަކަ ދައްކަމުން މާވަށު ދާއިރާގެ މެމްބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސަޢީދު ވިދާޅުވީ އެމްޑީއެންގެ ރިޕޯޓު ނެރުމާއި ގުޅިގެން އެމީހުންގެ ބައެއް މީހުން އެތަނުން އިސްތިއުފާ ދީފަ އެމްޑީއެންގަ ނޫޅޭ ބަޔަކަށް ހެދިގެން ސަރުކާރުގެ ކޮންމެވެސް ތަނެއްގެ ހިޔަނީގެ ދަށުގައި އެބަތިބި ކަމަށާއި އެމީހުން ވަޒީފާއިން ވަކިކުރުމަށް ގޮވާލާ ކަމަށެވެ.\nސައީދު ވަނީ މިއަދުގެ ސަރުކާރުން ބަދަލު ދިނުމޭ ކިޔާފައި ހިންގާ ކަންތައްތައްވެސް ކުށްވެރިކުރައްވާފައެވެ. އާބިޓްރޭޝަންއިން ބަދަލު ދިނުމަކީ އިންޓަނޭޝަނަލް ކޮމާސްގައި ވަކި ގޮތަކަށް ކުރަން ޖެހޭ ކަމެއް ކަމަށާއި، ހިތަށް އެރިގޮތަކަށް ކޮމިޓީ ހަދައިގެން ބޭނުންގޮތަކަށް ބަދަލު ނުދެވޭނެ ކަމަށް އޭނާ ވިދާޅުވިއެވެ.\n"800 އެތައް މިލިއަން އެތައް ރުފިޔާއެއް ދިން އިރު މިއަދު މަސްވެރިންނަށް އެމީހުން ކިރާ މަހަށް ފައިސާ ދެވެނީކީއެއް ނޫން. އަލިފާނުގެ ހާދިސާގައި ޖެހުނު އާއިލާތައް އަދިވެސް އެއްވެސް ކަހަލަ ބަދަލެއް ނުދީ، އޮއްވާ 52 މިލިއަން ޑޮލަރު އައުޓް އޮފް ކޯޓްސް އޭ ސެޓްލްމެންޓް އެކޭ ކިޔާފަ ނިންމީ. ނުކުރެވޭނެ އެކަމެއް." ސައީދު ވިދާޅުވިއެވެ.\nއޮކްޓޯބަރ 9, 2019 15:19\nމުޅި ދައުލަތް އޮތީ އެމްޑީއެންގެ އަތްދަށުވެފައި.


Immigration ge uniform mingadaa hilafuvi muvazzafun vakikuran notice dheefi | Mihaaru\nހުޅުލޭ އެއާޕޯޓުގެ އިމިގްރޭޝަން ކައުންޓަރުން އޮފިސަރަކު ހިދުމަތް ދެނީ: އިމިގްރޭޝަންގެ ޔުނިފޯމް މިންގަނޑާ ހިލާފުވި މުވައްޒަފުން ވަކި ކުރަން ވަނީ ނޯޓިސް ދީފައި.--ފޮޓޯ: އިމިގްރޭޝަން\nއިމިގްރޭޝަންގެ ޔުނިފޯމް މިންގަނޑާ ހިލާފުވި މުވައްޒަފުން ވަކިކުރަން ނޯޓިސް ދީފި\n01 ސެޕްޓެމްބަރ 2016 - 15:44 29 comments\nއެ އިދާރާއިން ނެރުނު ބަޔާނެއްގައި ބުނީ އިމިގްރޭޝަންގެ ޔުނިފޯމް ގަވާއިދާ ހިލާފުވި މުވައްޒަފުން އަދި ވަކި ނުކުރާ ކަމަށެވެ. ނަމަވެސް އެހެން ވަޒީފާއަކަށް ބަދަލުވުމުގެ ފުރުސަތު ދީފައިވާ ކަމަށާއި އެ މުވައްޒަފުން އެދޭނަމަ، ސިވިލް ސާވިސްގެ އެހެން ވަޒީފާއަކަށް ބަދަލުވުމަށް އެހީތެރިވާނެ ކަމަށް ބަޔާނުގައިވެ އެވެ.\nނަމަވެސް އިމިގްރޭޝަނުން ވަކި ކުރަން ނިންމީ ކިތައް މުވައްޒަފުންނެއް ކަމެއް ބަޔާނުގައި ނެތެވެ.\nއިސްތަށިގަނޑާއި ތުނބުޅި އާއި މަތިމަސް އަދި ފަޓުލޫނުގެ ފައިކުރި ޔުނިފޯމްގެ މިންގަނޑަށް ނުހުންނަ މުވައްޒަފުން ފާހަގަކޮށް، މިންގަނޑާ އެއްގޮތަށް ޔުނިފޯމް އަޅަން މުވައްޒަފުންނަށް ދިން މުހުލަތު މިއަދު ވަނީ ހަމަވެފަ އެވެ.\nއިމިގްރޭޝަންގެ ޔުނިފޯމް އެޅުމުގެ ގަވާއިދު ބުނާ ގޮތުން ފިރިހެން މުވައްޒަފެއްގެ ތުނބުޅި ބަހައްޓަން ޖެހޭނީ ދެ ސެންޓިމީޓަރަށް ވުރެ ދިގުނުވާ ވަރަށެވެ. އަދި ބޯ ވެސް އެކަށީގެންވާ ވަރަށް ތުނި ކޮށްފައި ހުންނަން ޖެހޭއިރު، ފައިކުރި ކުރުކޮށްފައި ބެހެއްޓުމަކީ މަނާ ކަމެކެވެ.\nއިމިގްރޭޝަނުން ބުނީ ގައުމީ ސަލާމަތާ ގުޅުން ހުރި، ރާއްޖޭގެ ބޯޑަރު ބެލެހެއްޓުމުގައި ގާނޫނީ ޒިންމާތަކެއް ހަވާލުކޮށްފައިވާ އިދާރާގެ މުވައްޒަފުން ކޯޑް އޮފް ކޮންޑަކްޓާ ޔުނިފޯމް މިންގަނޑަށް ހުރުމަތްތެރިކޮށް ހިތަން ޖެހޭނެ ކަމަށެވެ.\nއިތުރު ލިޔުންތައް އިމިގްރޭޝަން އިމިގްރޭޝަން ގާނޫނު މޯލްޑިވްސް އިމިގްރޭޝަން ކޮންޓްރޯލާ އޮފް އިމިގްރޭޝަން


SunOnline: Emme kan kurevey ministerunge thereygai Nahula himeney: Gasim\nއެންމެ ކަން ކުރެވޭ މިނިސްޓަރުންގެ ތެރޭގައި ނަހުލާ ހިމެނޭ: ގާސިމް\nމުހައްމަދު އައުޒަމް 12 Sep 2019, 01:40\nއެންމެ ކަންތައްތައް ކުރެވޭ މިނިސްޓަރުންގެ ތެރޭގައި ޓްރާންސްޕޯޓް މިނިސްޓަރު އައިޝަތު ނަހުލާ ހިމެނޭކަމަށް އެކަމަނާގެ ފިރިކަލުން އަދި ރައްޔިތުންގެ މަޖިލީހުގެ މާމިގިލީ ދާއިރާގެ މެމްބަރު ގާސިމް އިބްރާހިމް ވިދާޅުވެއްޖެއެވެ.\nޖުމްހޫރީ ޕާޓީއަށް މެމްބަރުންތަކެއް ސޮއިކުރުމަށް މިރޭ ބޭއްވި ރަސްމިއްޔާތުގައި ގާސިމް ވަނީ އަނބިކަނބަލުންނަށް ވަރަށް ބޮޑަށް ތައުރީފް ކުރައްވައިފައެވެ.\n"އަޅުގަނޑުގެ އަނބިމީހާގެ ވާހަކަ މޮޅު ކޮށް ދެއްކުމަކީ މުހިންމުކަމެއް ނޫން ކަންނޭނގެ. އެހެން ނަމަވެސް އަޅުގަނޑު ދަންނަވާލަން މިއުޅެނީ އެންމެ ކަންތައްތައް ކުރެވޭ މިނިސްޓްރީތަކުގެ ތެރޭގައި އެ މަސައްކަތް ކުރައްވައޭ. އެކަން އަޅުގަނޑުމެން އެންމެން ބަލައިގަންނަކަން ކަށަވަރު،" ގާސިމް ވިދާޅުވިއެވެ.\nގާސިމް ވިދާޅުވީ އޭނާ ޖަލުގައި ހޭދަ ކުރެއްވި ދުވަސްވަރުވެސް ނަހުލާ ސިޔާސީ މައިދާނަށް ނިކުންނަވައި މަސައްކަތް ކުރެއްވި ކަމަށާއި އަދި ރައްޔިތުން ނަހުލާ ބަލައިގަނެ ލޯބި ހޯދައިފައިވާ ކަމަށެވެ. ނަހުލާއަށް މިނިސްޓަރުކަން ސަރުކާރުން ދިނީވެސް އެހެންވެ ކަމަށް ގާސިމް ވިދާޅުވިއެވެ. އަދި މިހާރުވެސް މިނިސްޓަރުންގެ ތެރޭގައި ނަހުލާ އެހެން މިނިސްޓަރުންނަށް ދޫނުކުރާނެ ކަމަށް ގާސިމް ވިދާޅުވިއެވެ.\n"އެހެން ނޫންނަމަ އައިޝާއަށް އެފުރުސަތު ހޯދައިދޭން ނުވަތަ އެ ފުރުސަތު ދޭން އަދި ހޯއްދަވަން އުޅުއްވިކަމުގައި ވިޔަސް ދެންނެވީވުސް އައިޝާއަށް މަޑުކުރައްވާށޭ، އެއްގޮތަަކަށްވިޔަސް ތިކަމާ އުޅުއްވާކަށް ނުވެޔޭ. ނަމަވެސް އަޅުގަނޑަށް ޔަގީން އަޅުގަނޑުގެ އަންހެނުން ގެ ވިސްނުން ވަރަށް ރަނގަޅުވާނެކަން. ވަރަށް ސާބިތު ކަމާއެކު ހިފަހައްޓަވާނެކަން. ތެދުވެރިވާނެކަން. ހަމަގައިމުވެސް ހިޔާނާތްތެރިއެއް ނުވާނެ. ސަރުކާރަކަށް މީހެއްގެ އެއްޗަކަށް ދަމައިގަންވާކަށް ނޫޅުއްވާނެ. އެދެން އަަޅުގަނޑަށް ކަށަވަރުކަމެއް،" ގާސިމް ވިދާޅުވިއެވެ.\nގާސިމް އިތުރަށް ވިދާޅުވީ ނަހުލާ ޖޭޕީގައި މަސައްކަތް ކުރައްވަނީ ކޮންމެހެން އަނބިކަނބަލުންނަށް ވީތީ ނޫންކަމަށާއި އެ ފުރުސަތު ޖޭޕީގެ ކޮންމެ މީހަކަށްވެސް އޮތުމުން ނަހުލާވެސް އެ ފުރުސަތުގެ ބޭނުން ހިއްޕެވީ ކަމަށެވެ.


ހޯމް މިނިސްޓަރ ދި ޓީވީގެ ޚަބަރު ތެރެއިން ޕްރޮގްރާމްގައި ބައިވެރިވެ ވަޑައިގެންފި\nދި ޓީވީ އިން ކުރިއަށްގެންދާ ޙަބަރުތެއިން ޕްރޮގްރާމްގައި ހޯމް މިނިސްޓަރ ޢުމަރު ނަޞީރު ބައިވެރިވެ ވަޑައިގެން ވާހަކަފުޅު ދައްކަވައިފިއެވެ. މިޕްރޮގްރާމްގައި ވާހަކަ ދައްކަވަމުން ހަވީރު ނޫހަށް ދިމާވެފައިވާ މައްސަލައާއި ގުޅޭގޮތުން ވިދާޅުވީ ހަވީރުނޫހަކީ އޭގެޒާތުގައި ތެދު މަޢުލޫމާތު "ރިއަލް ޓައިމްގައި" ގެނެސްދޭ ނޫހެއް ކަމަށާއި އެންމެ ބޮޑު އަރުޝީފެއް އޮތް އަދި ރައްޔިތުންގެ އެންމެ މަގުބޫލުކަން ލިބަފައިވާ ނޫސް ކަމުން މިނޫސް ހުއްޓިފައި އޮތުންވަނީ އަޅުގަނޑުމެންނަށް ލިބިފައި އޮތް ވަރަށް ހުސްކަމެއްކަމަކަށެވެ. ސަރުކާރުން މިކަމުގެތެރެއަށް ވަދެ ހަވީރު ނޫސް ނެރެވޭނެ އިންތިޒާމު، މިހާރު އިއްވާފައިވާ ހުކުމާއި ޚިލާފުނުވާގޮތަށް ކުރިއަށް ގެންދިއުމަށްޓަކައި އެޓަރނީ ޖެނެރަލް އާއި ސަރުކާރުގެ ފުއްނާބުއުސް ލޯޔަރުންނާއި އަދި ރައީސުލްޖުމްހޫރިއްޔާއާއިވެސް ދަނީ މަޝްވަރާކުރެވެމުން ކަމުގައި މިސްޓަރ ވިދާޅުވިއެވެ.\nބައެއް މީޑިއާތަކަށް ކޯޓުގައި ހިނގާ ޝަރީއަތާއި ގުޅުންހުރި މައްސަލަތަށް ކަވަރ ކުރުމަށް ނުވަދެވޭކަމާއި، އަދި ރައީސުލް ޖުމުހޫރިއްޔާ ބައިވެރިވެ ވަޑައިގަންނަވާ ހަފްލާތަށް ކަވަރ ކުރުމަށް ބައިވެރި ނުވެވޭ ކަމާއި ހަމައެކަނި ދައުލަތުގެ މީޑިއާއިން ދޭފީޑެއް ފިޔަވާ އެހެން މަޢުލޫމާތެއް އާންމު މީޑިއާތަކަށް ނުލިބޭތީ މިކަމަށް އޮތް ޙައްލަކީ ކޮބައިތޯ ސުވާލު ދެންނެވުމުން މިސްޓަރ ވިދާޅުވީ މިކަމަކީ ދާއިމަށް ދެމިގެންދާނެކަމަށް ނޫންކަމާއި މިފަދައިން ކަންހިގަނީ ރައީސުލްޖުމްހޫރިއްޔާގެ ފުރާނަފުޅަށް ގެންލުންވާފަދަ ކަންތައްތަކެއް ހިންގާފައިވާތީ ސަލާމަތީކަންކަން ބެލެހެއްޓުމުގައި ވަރަށް ބޮޑު އަހްމިއްޔަތުކަމެށް ދީފައިވާތީކަމަށް ވިދާޅުވިއެވެ. އެފަދަ ޙާދިޘާއެއް ތަކުރާރުނުވާފަދަ މާހައުލެއް ގާއިމުވުމުން މިކަމަށް ހައްލެއް ލިބިގެން ދާނެކަމަށް ވިދާޅުވިއެވެ.\nއަބުރާއި ބެހުމުގެ ބިލާ ބެހޭގޮތުން މިނިސްޓަރ ވިދާޅުވީ މީޑިއާތައް ކަންބޮޑުވާ ކަންތައްތަކާއި އާންމުންގެ ހައްޤުތައްވެސް ރައްކާތެރިކުރެވޭ ގޮތަށް މިބިލަށް އިޞްލާޙުތަކެއް ގެނައުމަށް މަސައްކަތްތައްކުރެވޭ ކަމަށެވެ.\nއަދި މީގެ އިތުރުން، ފުލުހުންނާއި ގޭންގަކާއި ޖެހުނު މައްސަލައާއި، ފުލުހުންނަށް ބިރުދެއްކުމާއި ގުޅޭ ގޮތޮން މިނިސްޓަރ ވިދާޅުވީ ފުލުހުންނާއި ފުލުހުންގެ އާއިލާތަކަށް ބަޔަކު ހަމަލާދީ ނުވަތަ ބިރުދެއްކުންފަދަ ޢަމަލެއް ހިންގައިފިނަމަ ސަރުކާރުން އެޅޭނެ އެންމެ ހަރުކަށި ފިޔަވަޅެއް އަޅާނެކަމަށެވެ. އަދި ފުލުހުންގެ މުސާރައާއި ރިސްކް އެލަވަންސާއި ބެހޭގޮތުން ވާހަކަ ދައްކަވަމުން ވިދާޅުވީ އެކަމާބެހޭގޮތުން ދަނީ އެންމެ މަތީ ދަރަޖައިގައި މަޝްވަރާ ކުރެވެމުން ކަމަށާއި އިރާދަކުރެއްވިއްޔާމިކަމަށް ވަރަށްއަވަހަށް ހައްލެއް ހޯއްދަވައި ދެއްވާނެކަމަށެވެ.\nހަމައެއާއެކު ގެއްލިގެން އުޅޭ ނޫސްވެރިޔާ ކަމަށް ބުނާ ރިޟްވާން ގެ މައްސަލައާއިގުޅޭގޮތުންނާއި، ގޭންގް މާރާމާރީ އާއި ގުޅިގެން މުނިކޮމް އަމުރުގެ ދަށުން ފައިގާ ޓެގް އެޅުވުމާއި ގުޅޭގޮތުންވެސް މިޕްރޮގްރާމްގައި ވަހަކަ ދެކެވުނެވެ.


Ep.6— Nooru | Safuhaa\nލިއަމް އޭނާގެ ލޯބިވެރިޔާ ޖެސިކާ އާއެކު ގޮސް މަޝްހޫރު ކްލަބެއް ކައިރިއަށް ކާރު މަޑުކޮށްލިއެވެ. އެއް ފަރާތުގައި ކާރު ޕާކު ކޮށްލާފައި ޖެސިކާގެ އުނަގަނޑުގައި އަތް އަޅުވާލަމުން އެތަނުގެ އެތެރެއަށް ވަންނަން ލިއަމް ހިނގައިގަތެވެ.\nއެތެރެއަށް ވަތް އިރު އެ ތަނުގައި ދެ ޖިންސު މަސްހުނި ވެގެން ނަށަމުން ދިޔައެވެ. ޖަހާފައިވާ މިއުޒިކާ އެއްވަރަށް ހަރަކާތްތައް ގެންނަމުން ދިޔައިރު، ރަލާއި މަސްތުގެ ދުނިޔޭގައި އެ ޒުވާނުން ދިޔައީ ޣަރަގުވަމުންނެވެ.\nމީހުންތަކުގެ ތެރޭން ފުރޭނިގެން ކަހަލަ ގޮތަކަށް ލިއަމްއާ، ޖެސިކާ ކުރިއަށް ދިޔައެވެ. އިސާހިތަކު އެ ދެމީހުން ވެސް އެހެން ޒުވާނުންނާ ބައިވެރި ވެއްޖެއެވެ.\nލިއަމް ޖެސިކާގެ އުނަގަނޑުގައި އަތް އަޅުވާލަމުން އޭނާއާއި ގާތް ކޮށްލިއެވެ. ގެނައި ކުއްލި ހަރަކާތާއެކު ޖެސިކާ، ފާރާ އޭނާއާއި، ދެމެދު ހައްޔަރުކޮށްލަމުން، ޖެސިކާއާއި ގާތް ވެލިއެވެ. ޖެސިކާގެ މޫނު އޭނާގެ މޫނާ ކިރިއާ ޖެހޭ ނުޖެހޭ ހިސާބަށެވެ. ޖެސިކާ ވެސް ލިއަމަށް ދަޢުވަތު ދެމުން ދިޔައެވެ. އެ ދެމީހުންގެ އަމިއްލަ ދުނިޔޭގައި ގެއްލިފައި ތިއްބައި، ސިހުން ގެނުވީ ލިއަމްގެ ޓީޝާޓުގައި ހިފާ މީހަކު ދުރަށް ހޫރާލުމާއި އެކުގައެވެ.\nލިއަމް ގޮސް އެތާ ހުރި މޭޒެއްގައި ޖެހިފައި ވެއްޓުމާއެކު، ޖެސިކާ ހަޅޭއްލަވައިގަތެވެ. އެއާއެކު ބައެއް ޒުވާނުން އެމީހުންގެ ހަރަކާތްތައް މަޑުޖައްސައިލިއެވެ.\nލިއަމަށް އިތުރު ހަރަކާތެއް ނުގެނެވި އުޅެނިކޮށް އެ ޒުވާނާ އަނެއްކާ ވެސް ލިއަމް ގާތަށް ޖެހިލާ ލިއަމްގެ ބަނޑުގައި ކޮޅުފައިން ޖެހިއެވެ. އިސާހިތަކު ތަނުގައި ކުޅެވެމުން ދިޔަ މިޒުޒިކްގެ އަޑު ކެނޑިއްޖެއެވެ. އޭރު އެތަނުގައި ތިބި ގިނަ މީހުންގެ ނަޒަރު ހުރީ އެ ދެމީހުންނަށް ހުއްޓިފައެވެ.\nލިއަމް ތެދުވަމުން އެ ޒުވާނާގެ މޫނުމައްޗަށް ގޮށްމުށުގެ ހަމަލާއެއް އަމާޒުކޮށްލިއެވެ. އެ ޒުވާނާގެ ތުންފަތް މަތި ފެޅި ލޭތައް އޮހިގަތް ނަމަވެސް، އޭނަ އެކަމަށް ސަމާލުކަމެއް ނުދެއެވެ. ދެވަނަ ހަމަލާ އަމާޒުކޮށްލީ އެ ޒުވާނާގެ ބަނޑަށެވެ. އެއާއެކު އެ ޒުވާނާ ގޮސް ވެއްޓުނީ އެތާހުރި މޭޒެއްމައްޗަށެވެ. ލިއަމް އޭނާގެ ގަމީސް ރަނގަޅުކޮށްލިއެވެ. ގަމީހުގެ މޭމަތިން ދެ ގޮށް ނައްޓައިލަމުން އޭނާ ހަމަޖެހިލިއެވެ.\nއޭނާއަށް އިތުރު ހަރަކާތެއް ނުގެނެވި އުޅެނިކޮށް އަނެއްކާ ވެސް، އެ ޒުވާނާ އައިސް ލިއަމްއަށް އޭނާގެ ހަމަލާ އަމާޒުކޮށްލިއެވެ. ވެއްޓުނު ލިއަމް ކައިރިއަށް ދުވެފައި ޖެސިކާ ދިޔަ މަންޒަރު ބަލަން ހުރިއިރު، އެ ޒުވާނާގެ މޫނުމަތިން ފެންނަނީ އަލިފާން ކަހަލަ ނަފުރަތެކެވެ.\n"ޒައިދު! ހަމަ މިހާރު ހުއްޓާލާ" ޖެސިކާ އިނގިރޭސިން ބުނެލިއެވެ.\nއެއާއެކު ޒައިދު، އެއްމިޔަކަށް ހިނިތުންވެލިއެވެ. އެމޫނުމަތީގައި ވަނީ ބުނެދޭން ނޭނގޭ ފަދަ އަސަރެކެވެ. ލިއަމް ޖެސިކާގެ އަތުގައި ހިފާ ކައިރިކޮށްލަމުން އޭނާގެ ތުންފަތް ޖެސިކާގެ ކޯތާފަތާ ކައިރިކޮށްލީ، ޒައިދު ރުޅި އަރުވާލުމުގެ ބޭނުމުގައެވެ. ވީ ވެސް އެހެންނެވެ. ޒައިދު އެ އައި ގޮތަށް އައިސް، ލިއަމްގެ ގިރުވާނުގައި ހިފިއެވެ.\n"މިހާރު ޖެސިކާ އަކީ މަގޭ މީހެއް... ގެޓް ލޮސްޓް"\nލިއަމް ޒައިދުގެ އަތް ފޮޅުވާލަމުން ވާހަކަ ދެއްކިއެވެ. އެ އަޑުން ބޮޑާ ކަން ފާޅުވަމުން ދިޔައެވެ. އަނެއްކާ ވެސް ޒައިދު އޭނާގެ ހަމަލާއެއް ލިއަމަށް އަމާޒު ކޮށްލުމާއެކު، ލިއަމް ވެސް ކުރިއަށް ޖެހިލާ، ޒައިދުގެ، ގައިގައި ކޮޅުފައިން ޖެހިއެވެ. ބޮޑު ތަޅާފޮޅުމަކަށް ދިޔުމާއެކު، ލަސްތަކެއް ނުވެ ތަނުގެ ސެކިއުރިޓީ އައިސް އެ ދެމީހުން ދުރު ކުރުވިއެވެ.\nލިއަމް ޖެސިކާގެ އަތުގައި ހިފައިގެން ނުކުމެގެން ދިޔައީ އަދިވެސް އެއްފަހަރު ފަޚުރު ވެރިކަމުގެ ބެލުމަކުން ޒައިދަށް ބަލާލައިފައެވެ.\nޚިޔާލުތަކުން ނުކުތް ލިއަމް ތެދުވަމުން ބޮލުގައި ހިފައްޓައިލިއެވެ. އެރޭގެ ހަނދާންތަކުގެ ސަބަބުން ނަފްސަށް ނުތަނަވަސް ކަމެއް ވެރިވެގެން ދިޔައެވެ. ކީއްވެކަމެއް ނޭނގެއެވެ. ހާސްވެ ކަންބޮޑުވާ ގޮތްވަނީއެވެ.\nސައިޑް ކަބަޑު މަތީގައި ހުރި ޖަގުން ތައްޓަށް ފެންއަޅާ، އެއް ނޭވާއިން އެ ފެންތަށި ހުސްކޮށްލި، ލިއަމް އެނދުން ތެދުވިއެވެ. ދެފަރާތަށް ހިނގެން ފެށުނެވެ. ކޮންމެ ދިމާލަކުން ވިސްނި ކަމުގައި ވިނަމަ ވެސް، ވިސްނުން ގުޅި ލާމެހެނީ ސާރާއާއެވެ. އޭނާއަށް ޒައިދުގެ މޫނުމަތިން ފެނުނީ ނުރައްކާތެރި ވިދުވަރެކެވެ.\nޖެހިގެން އައި ދުވަހުގެ ހަވީރުގެ ވަގުތެވެ. ސާރާ ޤުރުއާން ކިޔަވާ އަޑު އިވެން ފެށުމާއެކު ލިއަމް ކުޑަ ދޮރު ހުޅުވައިލިއެވެ. ޤުރުއާން އަޑު އިވޭ ކޮންމެ ފަހަރަކު، އޭނާގެ ހިތަށް އެ ލިބޭ ފިނިކަން ބަޔާން ކޮށްދޭނީ ކިހިނެއްހެއްޔެވެ؟ އެ ކަމާ ބެހޭގޮތުން އެރިކް މެން މީހެއްގެ މަޝްވަރާ ހޯދަން ވީ ހެއްޔެވެ؟ ނޫނެކެވެ. އެމީހުން ހީކުރާނީ އޭނައަކީ މޮޔައެއް ކަމަށެވެ. އެއީ އެއްގޮތަކަށް ވެސް ކަމުދާ ޚިޔާލަކަށް ނުވުމާއެކު، ލިއަމަށް ބޮލުގެ އިޝްތަށިގަނޑުގެ ތެރެއަށް އަތް މަހާލެވުނެވެ. ލިއަމް އެތަނުން ހިރިލީވެސް އެ އަޑު އެކީ ކެނޑުނު ފަހުންނެވެ.\nއޭނާ ގޮސް އެނދުގައި އިށީނދެލިއެވެ. އެއަށްފަހު ނޯޓު ފޮތް ނެގިއެވެ. ސާރާ ދިން ގަނޑުކޮޅު ނަގާ އޭގައި ލިޔެފައި އޮތް އާޔަތްތަކުގެ މާނަ ކިޔައިލިއެވެ. އުޑު، މަތީގައި އެ އޮންނަނީ ހަމަ އެއްވެސް ތަނބެއްގެ އެހީއަކާ ނުލައެވެ. އިރު އަރަނީ ވަކި ވަގުތެއްގައެވެ. އޮއްސެނީ ވަކި ވަގުތެއްގައެވެ. ރޭދުވާ ތަކުރާރު ވެއެވެ. ހުރިހާ ކަމެއް ވެސް ހިނގަނީ ޤުދުރަތީ ޤާނޫނެއްގެ ދަށުންނެވެ. އިރު އަރަން ހަމަޖެހިފައިވާ ވަގުތަށް ކޮންމެ ދުވަހަކު ވެސް އިރު އަރައެވެ. އޮއްސެން ކަނޑައެޅިފައިވާ ގަޑިއަށް އޮއްސެއެވެ. ސިކުންތެއް ވެސް ތަފާތެއް ނުވެއެވެ. މިހާ ފުރިހަމައަށް މި ހުރިހާ ކަމެއް މި ހިނގަނީ ކިހިނެއް ކަމާމެދު އޭނާ ފުރަތަމަ ފަހަރަށް ވިސްނަމުން ދިޔައެވެ. މިއިން އެއްވެސް ކަމެއް ބަދަލުކުރުމުގެ ކުޅަދާނަކަން އެއްވެސް މީހަކަށް ލިބިގެނެއް ނުވެއެވެ.\nވިސްނިވަރަކަށް ލިއަމްގެ ސިކުނޑީގެ މަސައްކަތް އަވަސްވަމުން ދިޔައެވެ. ހެދިފައިވާ ގަސްތައް ކަނޑާ އޭގެ ލަކުނޑިން ތަފާތު އެއްޗެހި އުފެއްދެއެވެ. ފަތުން ފަތް ޕިލާވެލީގެ ބޭސް ހެދެއެވެ. އެހެންނަމަ ވެސް އޭގެ އެއްވެސް ގަހެއް ހެދުމުގެ ކުޅަދާނަކަމެއް އިންސާނުންނަކަށް ލިބިގެނެއް ނުވެއެވެ. ޤުރުއާނުގައި ވާ އާޔަތް ތަކަކީ ތެދު ކަމުގައި ސިކުނޑިން ގޮވަން ފެށިއެވެ. އެހެންނަމަ ވެސް ލިއަމް ބިރު ގަންނަނީއެވެ. އޭނާއަށް މި ދެވެނީ ރަނގަޅު މިސްރާބަކަށް ނޫންކަމުގައި ހީވަނީއެވެ. އެހެންނަމަ ވެސް އެ ކަންތައް ތަކާ މެދު ވިސްނުން ހުއްޓުވޭ ގޮތެއް ނުވިއެވެ. އެދެވެނީ އިތުރު ކަންތައްތަކެއް އެނގުމަށެވެ.\nޝައިތާނާ ލިއަމްގެ ހިތަށް ޝައްކާ ވަހުމު ވައްދަން މަސައްކަތް ކުރަނީއެވެ. އެންމެ ފަހުން ގަނޑުކޮޅު ފޮތް ތެރެއަށް ލަމުން ޓެރެސްއަށް ނުކުމެލީ ހިންހަމަޖެހުން ހޯދާލުމުގެ ބޭނުމުގައެވެ. އޭރު އިރުއޮއްސި އަނދިރިކަން ދުނިޔެއަށް ވެރިވަނީއެވެ. ލިއަމްގެ ހަނދާނަށް އައީ ސާރާ އޭނާއަށް ފޮނުވި އާޔަތުގެ މާނައިގައިވާ ތަންކޮޅެކެވެ.\n"(އަދި) އެކަލާނގެ ރޭގަނޑުން ދުވާލު ނިވައިކުރައްވަތެވެ."\nއެތަންކޮޅު ހިތަށް ވެރިވުމާއެކު ލިއަމްއަށް ވަށައިގެން ބަލައިލެވުނެވެ. ސާރާ އަބަދުވެސް ހެކި ދައްކާއިރު ޤުރުއާނުގެ އާޔަތެއް ލިޔެއެވެ. ޤުރުއާނަކީ ތެދުކަން ސާބިތުކޮށް ދޭން އެދެންވީއެވެ.\nއޭނާ ޤުރުއާނާ ބެހޭގޮތުން ހޯދި ހޯދުން ތަކުން އެނގުނު ގޮތުގައި ޤުރުއާނަކީ 1400 އަހަރު ވެފައި ވާ މުސްލިމުންގެ މުޤައްދަސް ފޮތެވެ. އެ ފޮތުގެ އަކުރަކަށް އަދި ފިއްޔަކަށް ވެސް ބަދަލެއް އައިސްފައެއް ނުވެއެވެ. ލިއަމް ވިސްނިއެވެ.\n"1400 އަހަރު... އެންމެ އަކުރަކަށް ވެސް ފިއްޔަކަށް ވެސް ބަދަލެއް ނާދޭ... ކިހިނެއް؟" ކިތަންމެ ރަނގަޅަށް ވިސްނަން އުޅުނަސް އޭނާގެ ހިތަށް ވަސްވާސްތައް ވެއްދުމުގައި މިފަހަރު ވެސް ޝައިތާނާ ކާމިޔާބު ހޯދިއެވެ.\nސިކުނޑިއަށް ބުރަކަން އިޙްސާސް ކުރެވުމާއެކު ލިއަމް ގޭތެރެއަށް ވަދެ އެނދުމައްޗަށް ވެއްޓިގަތެވެ.\nއިޝާ ނަމާދު ކޮށްގެން ސާރާ ކުޑަ ދޮރު ހުޅުވައިލިއެވެ. ލިއަމްގެ ޚަބަރެއް ނުވާތީ ސާރާއަށް މާޔޫސްކަމެއް ވެރިވެފައިވެއެވެ.\nއޭނައަށް އަބަދާ އަބަދު އެ ޒުވާނާ ހޯދެނީ ކީއްވެހެއްޔެވެ؟ އެ ހިތް އެ ޒުވާނާ ދުށުމަށް އެދެނީ ކީއްވެހެއްޔެވެ؟ އަމިއްލަ ހިތަށް އެއީ ގޯހެއް ކަމަށް ވިސްނައިދެމުން ސާރާ ކުޑަދޮރު ލައްޕައިލިއެވެ.\nއަސުރު ނަމާދަށް ގޮވިއިރު މިއަދު ވެސް ލިއަމަށް ހުރެވުނީ މިސްކިތެއް ކައިރީގައެވެ. މިސްކިތުގެ ވަށާ ފާރު ކައިރީގައި ލިއަމް މަޑުކޮށްލިއެވެ. ކީއްވެކަމެއް ނޭނގެއެވެ. އެމީހުން މިސްކިތުގައި އެ ކުރާ ކަމެއް އޭނާ ބަލަން ބޭނުންވީއެވެ. އޭނާއަށް ވިސްނިފައިވާ ގޮތުގައި މުސްލިމުން އެމީހުންގެ ހަރުކަށި އުސޫލުތައް އާލާކޮށް ޅަ ކުދިންގެ ސިކުނޑިތައް އެންމެ ގިނައިން ދޮންނަމުން ދަނީ މިސްކިތް ތަކުގައެވެ. މިސްކިތް އެތެރޭގައި އެމީހުން ކުރާ ކަންތައް އެނގެން، ޝައުގުވެރި ވިނަމަ ވެސް އެތެރެއަށް ވަންނާކަށް ލިއަމަކަށް ނުކުރުނެވެ. މިސްކިތަށް ނުވަނީ ވެސް އެހެންވެއެވެ.\n"އައްސަލާމް ޢަލައިކުމް" ދާދި ގާތުން ޒުވާނަކު ސަލާމް ގޮވައިލި އަޑު އިވިފައި ލިއަމަށް ބަލައިލެވުނެވެ. އޭނާގެ ގާތުގައި ހުރީ ޒުވާން ފިރިހެން ކުއްޖެކެވެ. ލިއަމް ބަލައިލުމާއެކު އެ ޒުވާނާ ހިތްހެޔޮ ހިނިތުންވުމެއް ހަދިޔާ ކޮށްލިއެވެ. އޭނާ އެތެރެއަށް ވަންނަން ބޭނުންތޯ ސުވާލުކޮށްލިއެވެ.\n"އަހަންނަށް ވަދެވޭނެތަ؟" ލިއަމް އިނގިރޭސިން ސުވާލު ކޮށްލިއެވެ.\n"ވަދެވޭނެ... ހިނގާ" ލިއަމްއަށް ބަލައިލަމުން އެ ޒުވާނާ ބުނެލިއެވެ. އެތެރެއަށް ވަންނަން ހިނގައިގަތް ލިއަމް ގޮވައިގެން ފުރަތަމަ އޭނަ ދިޔައީ އިސްކުރު ބަރިއާ ދިމާލަށެވެ. އޭނަ ވުޟޫ ކުރި މަންޒަރު ބަލަން ހުރި ލިއަމް ހުރީ ހައިރާން ވެފައެވެ. އޭނާ އެ ޒުވާނާގެ ހަރަކާތްތަކަށް ބެލިއެވެ. ވުޟޫ ކޮށް ނިމިގެން އެ ޒުވާނާ މިސްކިތާ ދިމާލަށް ހިނގައިގަތުމުން ލިއަމްވެސް ހިނގައިގަތެވެ.\nއޭނާ ގޮސް މަޑުކޮށްލީ ފަހަތުގައެވެ. ބޭނުންވީ އެމީހުން ކުރާ ކަމެއް ބަލައިލާށެވެ. އެމީހުން ނަމާދުކުރަން ފެށިއެވެ. އެ ހަރަކާތްތައް އޭގެ ކުރިން ވެސް އޭނާއަށް ފެނުނެވެ. ސާރާގެ ފަރާތުންނެވެ. ހަދާފައިވާ ސަފުތަކަށް ބަލައިލި ލިއަމްގެ ހިތަށް ތަފާތު ޝުއޫރުތައް ވެރިވިއެވެ.\nއެންމެން ވެސް ކުރަމުން ދިޔައީ އެއް ހަރަކާތްތަކެކެވެ. ބަލާބެލުމަށް މުއްސަންޖެއް ފަޤީރެއް ވަތްކެއް ނުވެއެވެ. އެންމެން ވެސް ހަމަ ހަމައެވެ. ބާރު ގަދަ މީހާ ބާރުގަދަ ތަނެއް ނުފެނެއެވެ. އެންމެން ވެސް ތިބީ އެހާ މަޑުމައިތިރި ކޮށެވެ. އިސްލާމް ދީނާ މެދު ސާފު ހިތަކުން ވިސްނުމަށް ސިކުނޑި ގޮވަން ފެށިއެވެ. ފެންނަމުން ދާ ހެކި ތަކުން އަސަރު ކުރަމުން ދިޔައީ ލިއަމްގެ ހިތަށާއި ސިކުނޑިއަށެވެ. އޭނާއަށް ހުޅަނގުގެ މީޑިއާ އިން ދައްކައިދީފައިވާ މަންޒަރާއި ފެންނަ މަންޒަރާ ހާދަ ތަފާތެވެ. މިސްކިތް ތަކަކީ ނުރައްކާތެރި ތަނެއްކަމުގައި ވިސްނިފައި ވިޔަސް، އެ ވިސްނުން ބަދަލުކުރަން މަޖުބޫރު ވެއްޖެއެވެ.\nމިސްކިތް ތެރެއިން އޭނާއަށް އިޙްސާސް ކުރެވުނީ އަމާންކަމެވެ. އެއީ އޭނާއަށް ވިސްނިފައިވާ ފަދަ ނުރައްކާތެރި ތަނެއް ނޫނެވެ. އެތަނުގައި މީހުންނަށް އަނިޔާވެރިވާ ވާހަކަ އެއް ނުދައްކައެވެ. މީހުންނަށް ގެއްލުން ދޭން މަޝްވަރާއެއް ނުކުރެއެވެ. ހަތިޔާރެއް ނުފެނެއެވެ. ކޮންމެ މީހަކުވެސް އޭނައަށް ހަދިޔާ ކޮށްލަނީ ހިނިތުންވުމެކެވެ.\n"އަހަންނަށް މި ކުރެވެނީ ރަނގަޅު ކަމެއްތަ؟ މިސްކިތަށް ވަނުމަކީ ހެދުނު ގޯހެއްތަ؟ އެކަމަކު މި ތަނުން އަހަންނަށް އިޙްސާސް ވަނީ އަމާންކަން...ލިބެނީ ހިންހަމަޖެހުން، ކޮންމެ މީހަކު ވެސް އަހަންނަށް ދެނީ ހިތްހެޔޮ ހިނިތުންވުމެއް... ނޫން... މިއީ ކަންނޭގެ އެމީހުންގެ އުކުޅަކީ، ހިތްހެޔޮ ކަން ދައްކައިގެން ސިކުނޑި ދޮވެލަނީ ކަންނޭގެ..." ކިތަންމެ ރަނގަޅަށް ވިސްނަން އުޅުނަސް އެކަން ކުރަން ލިއަމަށް އުނދަގޫވިއެވެ.\nއާއެކެވެ! އެންމެ ކުޑަ އިރުއްސުރެވެސް އޭނާއަށް އަޑު އިވެނީ މިސްކިތްތަކަކީ ނުރައްކާތެރި ތަނެއް ކަމުގައެވެ. ނަމާދުކޮށް ނިމުމާއެކު އެ ޒުވާނާ އައިސް ލިއަމް ކައިރީ ހުއްޓުނެވެ. މިސްކިތުން ދެމީހުން ނުކުތީ އެކުއެކީގައެވެ. ގަޑިއަށް ބަލައިލަމުން އެ ޒުވާނާ އޭނާ ދާން ޖެހިއްޖެ ކަމުގައި ބުންޏެވެ. އެތަން ބަލަން ހުރި ލިއަމަށް ހިން ދިރުވާލެވުނެވެ. އެ ކުޑަ ވަގުތު ކޮޅުވެސް އޭނާގެ ސިކުނޑިއަށް ނުބައި ވަސްވާސްތައް ވެރިވެއްޖެއެވެ.\n"މަ މޮޔަވަނީތަ؟" ލިއަމްގެ ހިތަށް އެރިއެވެ. އޭނަ މިވަރަށް މި ދީނާ މެދު ޝައުގުވެރި މިވަނީ ކީއްވެހެއްޔެވެ؟ އެތަނުން ދާން ހިނގައިގަތް އިރު އޭނާގެ ސިކުނޑި ވަނީ ބޮޑު ހައިޖާނުގަނޑެއްގެ ތެރޭގައެވެ.\nގެއަށް ގޮސް ފެންވަރާ ހަދާލައިގެން އަނެއްކާ ވެސް މައުލޫމާތު ކޮޅެއް ލިބޭތޯ އޭނަ ނުކުތެވެ.\nޒައިދު ބޭރުގައި އުޅެފައި ގެއަށް އައިސް ވަތް އިރު އިރުއޮއްސެން ކައިރިވަނީއެވެ. މަންމަމެން ކޮޓަރިއާ އަރާ ހަމަވީތަނާ ބައްޕައާއި މަންމައާއި ދެމީހުން ދައްކަމުން ދިޔަ ވާހަކަ ޒައިދަށް އަޑު އިވުނެވެ.\n"އަހަންނަށް ފެންނަނީ ލަސްނުކޮށް މި ވާހަކަ ޒައިދާ ވެސް ދައްކަން... އަނެއްކޮޅުން ސާރާ ވެސް އެހުރީ މިހާރު މީހަކާ އިންނަ އުމުރަށް ގޮސްފަ... އަހަރެމެންނަށް ވުރެ ކުރިން އެހެން ބަޔަކު ސާރާގެ ކައިވެންޏަށް އެދިފާނެ" ފަޒީލާގެ އަޑު އައީ ކޮޓަރި ތެރެއިންނެވެ.\n"ފަޒީލާއަށް ހީވޭތަ އޭނަ އެއްބަސް ވާނެހެން؟ އޭނަ އުޅެނީ އިނގިރޭސި ވިލާތުން ކުއްޖަކު ހޯދައިގެން... އަހަރެން އެ ވާހަކަ ދައްކަން ފަށާއިރަށް އޭނާ މައުޟޫ ބަދަލުކޮއްލާ!..." ވާސިމުގެ އަޑު އިވުނެވެ.\n"މަސައްކަތް ކުރެވިދާނެ އެއްނު... ޒައިދު ހާދަ ދީނާ ވެސް ދުރޭ... އަހަންނަކަށް ނޭނގެ އޭނަ ނަމާދެއް ކުރާކަމެއް ވެސް... " ފަޒީލާ ބުނެލި އަޑު އިވުނެވެ.\nއިރުކޮޅު އެ އަޑަށް ސަމާލުކަން ދީގެން ހުރުމަށްފަހު ޒައިދު ހިނގައިގަތީ އޭނާގެ ކޮޓަރިއާ ދިމާލަށެވެ. އޭރު މަޣްރިބް ނަމާދަށް ގޮވަނީއެވެ. އޭނާ އެކަމަށް ފަރުވާލެއް ނުބަހައްޓާ ކޮޓަރިއަށް ވަދެ އެނދުމަތީގައި އޮށޯތެވެ. ގޮވަމުން ދިޔަ ބަންގީގެ އަޑު އިވުނުނަމަ ވެސް ޒައިދު އެކަމަކަށް ސަމާލުކަމެއް ނުދެއެވެ. ފޯނުން މިއުޒިކް ޖަހައިލާ އޭނާ ލަވައެއް އަޑު އަހަން ފެށިއެވެ.\n"ސާރާ" އަޑު އިވެމުން ދިޔަ ލޯބީގެ ލަވަ އޭނާއަށް ހަނދާންކޮށްދެމުން ދިޔައީ ސާރާއެވެ. ސާރާގެ ފިޔާ ތޮށި ކުލައިގެ ތުންފަތާއި އެ ދޮން މޫނެވެ.\n"ސާރާ ކިތަންމެ ރީއްޗަސް އަހަރެން ކިހިނެއް އޭނަ އާ ކައިވެނި ކުރާނީ... ސާރާއަށް ވުރެ އަހަންނަށް މާ ރަނގަޅު އެލީނާ ވެސް، ބޮޑު ބުރުގާ އަޅާފަ އޯވަ ވެފަ ހުންނަ ކުއްޖަކާއެކު ހަޔާތުގެ ބާކީ ދުވަސްތައް މަށަކަށް ހޭދަ އެއް ނުކުރެވޭނެ... މަންމަމެން ވެސް އެ އުޅެނީ ކިހިނެއްވެގެންތަ؟" ޒައިދު އެކި ގޮތްގޮތަށް ވިސްނިއެވެ.\nލިއަމް ލެޕްޓޮޕް ހިފައިގެން ޓެރެސްއަށް ނުކުތް އިރު ސާރާވެސް ޓެރެސްގައި ހުއްޓެވެ. އޭރު ރޭގަނޑު ނުވައެއް ޖަހާ ބޮޑުވެއްޖެއެވެ. ބޮޑު ހެދުމެއްގައި ސާރާ ހުރި އިރު އާދައިގެ މަތިން އިސްތަށިގަނޑު ނިވާކޮށްލާފައި ވަނީ ބުރުގާއަކުންނެވެ. އެ އަންހެން ކުއްޖާ ގެ ފުރިހަމަ ކަމުން ލިއަމަށް ހިނދުކޮޅަށް ކަޅި ޖަހާ ނުލާ ބަލަން ހުރެވުނެވެ. ބޮޑު ހެދުން ލިއަސް ސާރާ ރީއްޗެވެ. ހުންނަލެއް ވަރަށް މައުސޫމެވެ.\nލާފައި ހުރި ބޮޑު ހެދުންމަތިން ޖެކެޓެއް ލާފައި ހުރި ނަމަވެސް، ސާރާއަށް ވަރަށް ބޮޑަށް ފިނިކަން އިޙްސާސްކުރެވުނެވެ. އޭނާގެ ނަޒަރު ހުރީ ދުރަށް ހުއްޓިފައެވެ.\nޖެހިގެން ހުރި ގޭ ޓެރެސްގައި މީހަކު އުޅޭހެން ހީވެ އޭނާ އެނބުރި ބަލައިލިއެވެ. ލިއަމް ފެނިގެން އެ ތުންފަތް މައްޗަށް ލުއި ހިނިތުންވުމެއް ވެރިވިއެވެ. ލިއަމް ވެސް ހިނިތުންވެލިއެވެ.\nލެޕްޓޮޕާ އެއްޗެހި މޭޒުމަތީގައި ބަހައްޓަމުން ލިއަމް ފޮތުގައި ކޮންމެ ވެސް އެއްޗެއް ލިޔެލާ އެ ގަނޑު ކަނޑައިލަމުން ބޮނޑި ކޮށްލާފައި އެއްލިއެވެ. ގަނޑުކޮޅު ނެގި ސާރާ ހީކުރީ އޭނާއަށް މިފަހަރު ވެސް ލިބޭނީ ލިއަމްގެ ސުވާލުތަކެއް ކަމަށެވެ. އެހެންނަމަވެސް ވީ އެހެންނެއް ނޫނެވެ. އޭގައި އޮތް އެއްޗެއްގެ ސަބަބުން އޭނާއަށް ލިއަމަށް ބަލައިލެވިއްޖެއެވެ. އޭރު ލިއަމް ހުރީ އޭނާގެ ހިނިތުންވުން ފުޅާކޮށްލަމުން ސާރާއަށް ބަލަހައްޓައިގެންނެވެ.


ކުއާޓާގައި ބާސެލޯނާއާ ޔުވެންޓަސްއާ ދެކޮޅަށް ، ރެއާލް މެޑްރިޑު ބަޔާންއާއި ދެކޮޅަށް. | Atoll News\nކުއާޓާގައި ބާސެލޯނާއާ ޔުވެންޓަސްއާ ދެކޮޅަށް ، ރެއާލް މެޑްރިޑު ބަޔާންއާއި ދެކޮޅަށް.\nޝާއިޢު ކުރީ: ޢަބްދުލް ޙަންނާން މާރޗް 17, 2017, 17:46\nޔޫއޭފާ ޗެމްޕިއަންސް ލީގުގެ ކުއާޓާ ފައިނަލުގައި ބާސެލޯނާ އާއި އިޓަލީގެ ޗެމްޕިއަން ޔުވެންޓަސް ވާދަކުރަން ޖެހުނުއިރު ވާދަވެރި ރެއާލް މެޑްރިޑު ޖަރުމަނުގެ ޗެމްޕިއަން ބަޔާން މިޔުނިކާ ބައްދަލުކުރަން ޖެހިއްޖެއެވެ.\nސްޕެއިންގެ ވަރުގަދަ ދެބާރުގެ ގޮތުގައި ފާހަގަވެފައި އޮތް ބާސާ އަދި ރެއާލްވެސް ވަނީ މީގެ ކުރިން މި ޓީމްތަކާއި މި މުބާރާތުގެ ކުއާޓާފައިނަލްގައި ވާދަކޮށްފައެވެ. އެގޮތުން ބާސެލޯނާ އަދި ޔުވެންޓަސް ވަނީ 2014/2015 ވަނަ އަހަރުގެ ޗެމްޕިއަންސް ލީގުގެ ފައިނަލުގައި ވާދަކޮށްފަ އެވެ.\nބާލިންގައި އެ ފަހަރު ކުޅުނު ފައިނަލް މެޗުން ބާސެލޯނާ މޮޅުވީ 3-1 އިންނެވެ.\nކުއާޓާ ފައިނަލުގައި އެންމެ ފަހުގެ ޗެމްޕިއަން ރެއާލް މެޑްރިޑް ޖަރުމަނުގެ ޗެމްޕިއަން ބަޔާން މިއުނިކްއާ ދެކޮޅަށް ކުޅޭއިރު މިދެ ޓީމު ވަނީ 2013/2014 ވަނަ އަހަރުގެ ޗެމްޕިއަންސް ލީގުގެ ސެމީ ފައިނަލުގައި ބައްދަލުކޮށްފަ އެވެ. އެ ފަހަރު ބޮޑު ތަފާތަކުން ކުރިހޯދީ ރެއާލް އެވެ. އޭރު ރެއާލްގެ ކޯޗަކަށް ހުރީ މިހާރު ބަޔާން މިއުނިކްގެ ކޯޗު ކަމާއި ހަވާލުވެހުރި ކާލޯ އަންޗެލޮޓީ އެވެ. އަދި އޭރު އަންޗެލޮޓީގެ އެސިސްޓަންޓަކަށް ހުރީ މިހާރު ރެއާލްގެ ކޯޗު ޒިދާން އެވެ.\nމުބާރާތުގެ ކުއާޓާ ފައިނަލުން އަލަށް ޖާގަ ހޯދި އިންގްލެންޑުގެ ޗެމްޕިއަން ލެސްޓާ ސިޓީ ބައްދަލުކުރާނީ މިދިޔަ އަހަރުގެ ރަނަރަޕް އެތުލެޓިކޯ މެޑްރިޑްއާ އެވެ. ޕްރިމިއާ ލީގުގެ 15 ވަނައިގައި މި ވަގުތު އޮތް ލެސްޓާ ކުއާޓާ އިން ޖާގަ ހޯދީ ސްޕެއިނުގެ ވަރުގަދަ ސެވިއްޔާ ބަލިކުރުމަށް ފަހު އެވެ.\nއިނގިރޭސި ގަދަ ބާރު މެންޗެސްޓާ ސިޓީ ކަޓުވާލުމަށްފަހު ކުއާޓާއިން ޖާގަހޯދި މޮނާކޯ ކުއާޓާގައި ނުކުންނާނީ ޖަރުމަނުގެ ބޮރޫޝިއާ ޑޯޓްމަންޑާ ދެކޮޅަށެވެ.\nކުއާޓާ ފައިނަލް މެޗުތައް ކުޅުމަށް ހަމަޖެހިފައިވަނީ އަންނަ އޭޕްރީލް މަހުގެ 11 ގައެވެ. އެގޮތުން ފުރަތަމަ ލެގުގެ މެޗުތަށް 11 އަދި 12 ގައި ކުޅޭއިރު ދެވަނަ ލެގުގެ މެޗުތަށް ކުޅޭނީ އޭޕްރީލް މަހުގެ 18 އަދި 19 ގަ އެވެ.\nމި ފަހަރު ޗެމްޕިއަންސް ލީގުގެ ފައިނަލް މެޗު ކުޅޭނީ ވޭލްސްގެ ކާޑިފްގަ އެވެ.\n-ޚިޔާލު ފާޅުކުރައްވާ!- "ކުއާޓާގައި ބާސެލޯނާއާ ޔުވެންޓަސްއާ ދެކޮޅަށް ، ރެއާލް މެޑްރިޑު ބަޔާންއާއި ދެކޮޅަށް."


އަދީބު ބޭރަށް ފޮނުވަނީ ބޭސްފަރުވާ ދެވޭނެ އިތުރު ގޮތެއް ނެތުމުން: ހޯމް މިނިސްޓްރީ | Jazeera\tއަދީބު ބޭރަށް ފޮނުވަނީ ބޭސްފަރުވާ ދެވޭނެ އިތުރު ގޮތެއް ނެތުމުން: ހޯމް މިނިސްޓްރީ - Jazeera\nއަދީބު ބޭރަށް ފޮނުވަނީ ބޭސްފަރުވާ ދެވޭނެ އިތުރު ގޮތެއް ނެތުމުން: ހޯމް މިނިސްޓްރީ\nޢަލީ ޔާމީން June 12, 2019 72 views0\nކުރީގެ ނައިބު ރައީސް އަދި އެމްޓީޑީގެ އަހްމަދު އަދީބު ބޭސްފަރުވާއަށް އިންޑިއާ އަށް ފޮނުވަން ނިންމީ އެމަނިކުފާނުގެ ބަލިހާލަތު ހުރި ގޮތުން ރާއްޖޭގައި ފަރުވާދެވޭނެ އިތުރު ގޮތެއް ނެތިގެން ކަމަށް ހޯމް މިނިސްޓްރީން މިއަދު ބުނެފި އެވެ.\nބޮޑެތި ކުއްތަކެއްގެ ތުހުމަތުކުރެވޭ އަދީބު ބޭރަށް ފޮނުވަން ހުއްދަ ދީފައިވަނީ ހޯމް މިނިސްޓްރީގެ މެޑިކަލް ބޯޑުންނެވެ.\nއެ ނިންމުމާއި ގުޅޭ ގޮތުން ހޯމް މިނިސްޓްރީން ނެރުނު ބަޔާނެއްގައި ބުނެފައި ވަނީ ރާއްޖެ އިން ލިބެން ނެތް ފަރުވާއެއް އަދީބަށް ދިނުމަށް ޑޮކްޓަރުން ތަކުރާރުކޮށް ލަފާދީފައިވާ ކަމަށެވެ. އަދި ރާއްޖެއިންބޭރުން ސިއްހީ މާހިރަކު ގެނެސްގެން ވެސް ފަރުވާދެވޭތޯ މަސައްކަތް ކުރި ކަމަށާއި އެކަމަކު ބޭރަށް ފޮނުވުން ނޫން އިތުރު ގޮތެއް ނުފެނުނު ކަމަށް ހޯމް މިނިސްޓްރީންގެ ބަޔާނުގައި ބުނެފައިވެއެވެ.\nއަހުމަދު އަދީބުގެ ލޮލަށް ދިމާވެފައިވާ މައްސަލަތަކަށް ފަރުވާ ދޭން މި ސަރުކާރުން ގެނައީ ގްލޮކޯމާ ސްޕެޝަލިސްޓެކެވެ.\nހޯމް މިނިސްޓްރީން ބުނިގޮތުގައި އަދީބު ބޭރަށް ފޮނުވުމަށް މެޑިކަލް ބޯޑުން ނިންމުމާ އެކު ސަލާމަތީ ގޮތުން ފުރިހަމަ ކުރަން ޖެހޭ ކަންކަން ފުރިހަމަކޮށްފައިވާ ކަމަށާއި، އެގޮތުން އެމަނިކުފާނާ އެކު ކަރެކްޝަންސާއި ފުލުހުންގެ އޮފިސަރުން ބައިވެރިވެވަޑައިގަންނަވާނެ ކަމަށެވެ.\nހޯމް މިނިސްޓްރީން ބުނި ގޮތުގައި އަދީބު ބޭސްފަރުވާއަށް ބޭރަށް ފޮނުވި ކަމުގައިވި ނަމަވެސް އަދުުލު އިންސާފު ޤާއިމްކުރުމަށް ހުރަހެއް ނޭޅޭނެ ކަމަށެވެ.\nބޭސްފަރުވާ އަށް ބޭރަށް ފުރާވަޑައިގަތުމުގެ ހުއްދަ އަށް މީގެ ކުރިން ވެސް އަދީބު އެކި ފަހަރުމަތިން އެދިވަޑައިގަތެވެ. ނަމަވެސް ތަފާތު ސަބަބުތައް ދައްކައި އެ ހުއްދައެއް އެއިރު ދީފައެއް ނުވެއެވެ.\nތިިން މައްސަލައެއްގައި އަދީބުގެ މައްޗަށް އިއްވި 33 އަހަރުގެ ޖަލު ހުކުމްތައް މިހާރު ވަނީ ބާތިލްކޮށްފަ އެވެ. މިހާރު އަދީބު ތަންފީޒު ކުރައްވަމުން އަންނަނީ ކޯޓުގެ ހުރުމަތް ކެނޑުމުގެ ކުށުގައި 15 ދުވަހުގެ ޖަލު ހުކުމެއް ތަންފީޒު ކުރައްވަމުންނެވެ.


Bali ge mi photo ge aslu kiyaidheefi!\nބާލީގެ ފައްޅީގައި ނަގާފައިވާ ފޮޓޯ އެއް\nހަނީމޫނަށް ދަނީ ކޮންތާކަށް ހެއްޔޭ އަހާލައިފިވިއްޔާ މިހާރު އެންމެ ގިނައިން ދޭނެ ޖަވާބަކީ އިންޑޮނޭޝިއާގެ ބާލީ އެވެ. ބާލީގެ ރީތި ފަރުބަތަކާއި މޫދު ބަލައިލާން ކައިވެންޏަށް ފަހު އަދި ކައިވެނީގައި ނޫނަސް ރައްޓެހިންނާއެކު ވެސް ފައިސާ އެއްކޮށްގެން ދެ އެވެ. އެ ދަތުރު ދިއުމަށްފަހު ހިތް ފުރޭ ވަރަށް ފޮޓޯ ނެގުމަކީ ކޮންމެހެން ވެސް ކުރަންޖެހޭ ކަމެކެވެ. އަދި މި ފޮޓޯތައް ސޯޝަލް މީޑިއާގައި ހިއްސާ ކުރުން މާ މުހިއްމު ވާނެ އެވެ.\nބާލީއަށް ޗުއްޓީގަި ދާ ކޮންމެ ބަޔަކުވެސް ނެގުން މަޖުބޫރު ފޮޓޯއެއް ގޮތުގައި ބަލަނީ ބާލީގައި ހުންނަ އިހުގެ ފައްޅި އެއް ކަމަށްވާ ޕުރަ ލެމްޕުޔަން ފައްޅީގެ މެދުގައި ނަގާ ފޮޓޯ އެވެ. އިންސްޓަގްރާމްގައި "ހޭޝްޓެގް ގޭޓްސް އޮފް ހެވަން" ޖެހުމުން މިތަނުގައި ނަގާފައިވާ އެތައް ހާސް ފޮޓޯ އެއް ފެންނާނެ އެވެ. ފަރުބަދަތައް ފަހަތުން ފެންނަ އިރު އެއްވަރު ދެ ތަނބުހެން "ގޭޓެއް" ފެންނާނެ އެވެ. އެ ގޭޓުގެ މެދުގައި އެކި ޕޯސްތަކަށް ހުރެ ފޮޓޯ ނަގަ އެވެ. މި ފޮޓޯތައް އިތުރަށް ފުރިހަމަ ކޮށްދެނީ ތިރީގައި އޮންނަ ބޮޑު ފެންގަނޑުންނެވެ. އަދި ފެންގަނޑަށް އެޅިފަައި ހުންނަ ރިފްލެކްޝަނުން ފުރިހަމަކަން އާދެ އެވެ.\nމި ރިފްލެކްޝަނަކީ އަސްލެއް ނޫން ކަމަށް ފޯޗޫން މެގަަޒިންގެ އެޑިޓަރަކު ވަނީ ދާދި ފަހުން ވާހަކަ ދައްކާފަ އެވެ. މީގެ ކުރިން މިތާ ފޮޓޯ ނަގާ އެކަަކުވެސް އެ ފެންގަނޑަކީ ފޭކެއް ކަމަކަށް ނުބުނެ އެވެ.\nއެ މެގަޒިންގެ އެޑިޓަރު ޕޮލީނާ އިންސައިޑާ ނޫހަށް ދެއްވި އިންޓަވިއުގައި ވިދާޅުވެފައި ވަނީ، ބާލީ އަށް ދިއުމުގެ ކުރިން އެންމެ ގިނައިން ބެލި ފޮޓޯ ތަކަކީ މިތަނުގެ ފޮޓޯތައް ކަމަށެވެ. އަދި އިންސްޓަގްރާމްއަށް ފޮޓޯ ލީ އެކަކުވެސް އެއީ ފޭކު ފެންގަނޑެއް ކަމަކަށް ލިޔެފައި ނެތް ކަމަށް ބުނެފައެއް ނުވެ އެވެ.\nފެންގަނޑު ނެތް އަސްލު ފޮޓޯ އެއް--\nއެސަރަހައްދަަށް ގޮސް އަސްލު ފެނި އެއީ ލޮލަށް ދައްކާލާ ދަޅަ އެއްކަން އެނގުމުން ހިތަށް ތަދުވި ކަމަށްވެސް މެރީނާ ވިދާޅުވެ އެވެ.\nބާލީގެ ސިގްނޭޗާ ފޮޓޯ ނެގަން އަސްލު ހަދާ ގޮތަކީ، ފޯނުގެ ކެމެރާ ދަށުގައި ލޯގަނޑެއް ހަރު ކުރަނީ އެވެ. ދެން ފޮޓޯ ނެގުމުން އިލޫޝަން އެއް ހެދެނީ އެވެ.\nއެ ޓްވީޓާއެކު ގިނަ ބަޔެއްގެ ސިއްރު ފަޅާ އެރި އެވެ. އަދި އެ ފައްޅީގެ އަސްލު ފޮޓޯތައް ވެސް ވައިރަލްވި އެވެ. އަސްލު ފޮޓޯގައި ފެންގަނޑެއް ވެސް ނެތެވެ.\nބާލީ އަށް ދާން ޕްލޭން ކޮށްފައި ހުރި ގިނަ ބަޔަކަށް މި ހަބަރު ވީ ހިތް ހަލާކުކޮށްލި ކަހަލަ ހަބަރަކަށެވެ. އެހެން ނަމަވެސް ފޭކު ފެންގަނޑެއް ހަދައިގެން ނަމަވެސް ފޮޓޯ ނަގަންވާނެ އެވެ. މުޅި ފޮޓޯ ރީތި ކޮށްދެނީ ރިފްލެކްޝަަނުންނެވެ.


Hiya flat karantu gulhai dhinumuge fee, 300 rufiya bahaalaigen dhekkeyne: STELCO | ThePress\nހިޔާ ފްލެޓްގެ ކަރަންޓް ގުޅައި ދިނުމުގެ ފީ، 300 ރުފިޔާ ބަހާލައިގެން ދެއްކޭނެ: ސްޓެލްކޯ\n11 October 2021, 20:05\nހިޔާ މަޝްރޫއުގެ ދަށުން ހުޅުމާލޭގައި ހަދާފައިވާ ޓަވަރުތަކުގެ ތެރެއިން މީހުން އުޅޭ ޔުނިޓުރައް ރޭގަނޑު ދިއްލާފައި --- ފޮޓޯ: އަލީ ޝަމްއާން / ދަ ޕްރެސް\nހިޔާ ފްލެޓްގެ ކަރަންޓުގެ ކަނެކްޝަން ފީގެ ގޮތުގައި ދައްކަން ޖެހޭ 300 ރުފިޔާ ބަހާލައިގެން ދެއްކޭނެ އިންތިޒާމް ހަމަޖައްސާދީފައި ވާ ކަމަށް ސްޓެލްކޯ އިން ބުނެފިއެވެ.\nސްޓެލްކޯއިން ބުނީ، ހިޔާ ފްލެޓްގެ އެޕާޓްމަންޓްތަކަށް ކަރަންޓް ފޯރުކޮށް ދިނުމައްޓަކައި ފުރަތަމަ މަހުގެ ބިލަށް ކަނެކްޝަން ފީގެ ގޮތުގައި 300 ރުފިޔާ ހިމާނާފައި ވާނެ ކަމަށެވެ. އަދި މި މައުލޫމާތަކީ ކުރިން ވެސް ހިއްސާ ކޮށްފައިވާ މައުލޫމާތެއް ކަމަށާއި މި އަދަދު ބަހާލައިގެން ދެއްކުމަށް އެދިފައިވާ ފަރާތްތަކަށް އެ ފުރުސަތު ފަހިކޮށްދީފައި ވާ ކަމަށެވެ.\nހިޔާގެ 6720 ފްލެޓްގެ ތެރެއިން ސްޓެލްކޯގެ ހިދުމަތަށް އެދި ގިނަ ބަޔަކު ވަނީ އެގްރީމަންޓް ހަދާފައެވެ. އަދި އެފަރާތްތަކަށް ސްޓެލްކޯއިން ވަނީ ކަރަންޓްގެ ހިދުމަތް ފޯރުކޮށް ދީފައެވެ.\nހުޅުމާލެ ފޭސް2ގައި މީހުން އާބާދުވެ ދިރިއުޅެން ފެށުމާއެކު މިހާރު އަސާސީ ބޭނުންތައް ފުއްދޭ ގޮތަށް ވަސީލަތްތައް އެ ސަރަހައްދަށް ފޯރުކޮށް ދިނުމަށް އަންނަނީ ގިނަ މަސައްކަތް ތަކެއް ކުރަމުންނެވެ.\nފޭސް2އަށް ކަރަންޓް ފޯރުކޮށް ދޭން ފަށަން ވާ އިރަށް ކަރަންޓް ބާރުބޮޑުވާ މައްސަލައަށް ހައްލު ހޯދުމަށް ގްރޭޓާމާލެ ގްރިޑް ކަނެކްޝަނަކީ މާލެއާއި، ހުޅުމާލެ އަދި ހުޅުލޭގެ ކަރަންޓު ވިއުގަ، 132 ކޭވީ ގެ7ކިލޯމީޓަރުގެ ދެ ސާކިޓުން ވަނީ ގުޅާލާފައެވެ.\nމި މަޝްއޫގައި ހުޅުމާލެ އަދި މާލޭގައި 95 އެމްވީއޭގެ ޖުމްލަ4ޓްރާންސްފޯމަރާއި، އަދި ހުޅުލޭގައި 8 އެމްވީއޭގެ2ޓްރާންސްފޯމަރު ވަނީ ބަހައްޓާފައެވެ. މި ކަރަންޓު ވިއުގައިން ކޮންމެ ސާކިޓަކުން 100 މެގަވޮޓްގެ ހަކަތަ ފޮނުވުމުގެ ގާބިލްކަން ލިބިގެންވާ ކަމަށް ސްޓެލްކޯއިން ބުނެއެވެ.\nހަބަރު ހިޔާ ފްލެޓް ސްޓެލްކޯ


Niyaavi Meehunge Aailaa ah Addu Rahyithun Thauziya Fonuvaifi - Vaguthu\nނިޔާވި މީހުންގެ އާއިލާއަށް އައްޑޫ ރައްޔިތުން ތައުޒިޔާ ފޮނުވައިފި\nހދ. ނޮޅިވަރުން ފުރައިގެން ހަނިމާދޫއަށް ދަތުރުކުރި ލޯންޗެއް ބަންޑުން ޖަހާލައި އޭގެއިން ދަތުރުކުރި5މީހުން މަރުވި ހިތާމަވެރި ހާދިސާގައި މަރުވި މީހުންގެ އާއިލާތަކަށް އައްޑޫ ރައްޔިންގެ ނަމުގައި އައްޑޫ ސިޓީ ކައުންސިލުން ތައުޒިޔާ ދަންނަވައިފިއެވެ.\nމިއަދު ހދ. ނޮޅިވަރުން ފުރައިގެން ހަނިމާދޫއަށް ދަތުރުކުރި ލޯންޗެއް ބަންޑުން ޖަހާލި ހާދިސާގައި މަރުވެފައިވަނީ އެއް އާއިލާއަކަށް ނިސްބަތްވާ ހަތަރު މީހަކާއި އިތުރު މީހެކެވެ.\nއައްޑޫ ސިޓީ ކައުންސިލުން މިއަދު ނެރުނު ތައުޒިޔާގެ ބަޔާނުގައި ބުނެފައިވަނީ ހދ. ނޮޅިވަރުން ފުރައިގެން ހަނިމާދޫ އަށް ދަތުރުކުރި ލޯންޗް ބަންޑުންޖަހާލި ހާދިސާގައި މަރުވި5ރައްޔިތުންގެ އާއިލާތަލަށް އައްޑޫ ސިޓީ ކައުންސިލާއި އައްޑޫގެ ރައްޔިތުން އަދި މޭޔަރ އަބްދުﷲ ސޯދިގް ގެ ނަމުގައި ތައުޒިޔާ ދަންނަވާކަމަށެވެ.\nމި ހާދިސާގައި ނިޔާވެފައިވަނީ ނޮޅިވަރަންފަރު ސްކޫލްގެ ޓީޗަރު ހުސެއިން އާއި އޭނާގެ އަންހެނުން މަރިޔަމް މަނިކަ އާއި އެދެމަފިރިންގެ ދަރިފުޅު ގުރެއިޝާ އިތުރުން ގުރެއިޝާގެ ދަރިފުޅެވެ. އަދި މީގެ އިތުރުން، މި ހާދިސާގައި އިތުރު އަންހެނަކުވެސް ވަނީ ނިޔާވެފައެވެ.\nއައްޑޫ ސިޓީ ކައުންސިލުން ދެމުން އަންނަ ހިދުމަތްތައް މެދުކަނޑާލައިފި


Messi ah anekkaa ves record eh - vNews.mv\nކޮޕާ އެމެރިކާ ކާމިޔާބު ކުރުމަށްފަހު އާޖެންޓީނާގެ ކުޅުންތެރިން އުފާ ފާޅުކުރަނީ- ފޮޓޯ:- ގެޓީ އިމޭޖަސް\nމެސީ އަށް އަނެއްކާވެސް ރެކޯޑެއް\nއައްފާން މުހައްމަދު 19 July 2021, 12:40\nދުނިޔޭގައި އުފެދުނު އެންމެ މޮޅު އެއް ފުޓުބޯޅަ ކުޅުންތެރިޔާ އަދި އެންމެ ނުފޫޒުގަދަ އެއް ކުޅިވަރު އެތްލީޓު ލިއޮނެލް މެސީ އަނެއްކާވެސް ރެކޯޑެއް ހަދައިފިއެވެ.\nމިފަހަރު މެސީ ހަދާފައިވަނީ ކުޅިވަރު އެތްލީޓުންގެ ތެރެއިން އިންސްޓަގްރާމުގައި ޕޯސްޓަކަށް އެންމެ ގިނަ ލައިކު ހޯދައިފާ އެތްލީޓުގެ ރެކޯޑެވެ.\nއެއީ ކޮޕާ އެމެރިކާގެ ޗެމްޕިއަންކަން ބްރެޒިލް ބަލިކުރުމަށްފަހު އާޖެންޓީނާ އިން ކާމިޔާބުކޮށް، މުބާރާތުގެ ޓްރޮފީ އާއިއެކު މެސީ އިންސްޓަގްރާމުގައި ކޮށްފައިވާ ޕޯސްޓަކަށެވެ. މި ޕޯސްޓަށް އިންސްޓަގްރާމުގައި ވަނީ 20 މިލިއަން7ލައްކަ، 18 ހާސް 900 ލައިކު ލިބިފައެވެ.\nމި ރެކޯޑު ކުރިން އޮތީ މެސީ އާއި އެންމެ ވާދަވެރި ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯގެ އަތުގައެވެ. ރޮނާލްޑޯ މީގެކުރިން މި ރެކޯޑު ހަދާފައިވަނީ އާޖެންޓީނާގެ ފުޓުބޯޅަ ލެޖެންޑް، ޑިއޭގޯ މަރަޑޯނާގެ މަރާއި ގުޅިގެން އޭނާއަށް އިހުތިރާމު އަދާކުރުމުގެ ގޮތުން ކުރި ޕޯސްޓަކަށް 19.8 މިލިއަން ލައިކު ހޯދައިގެންނެވެ.\nއަބަދުވެސް ރޮނާލްޑޯ އާއި މެސީ އާއި ދެމެދު ފުޓުބޯޅައިގެ ވާދަވެރިކަން ބޮޑުއިރު މިހާރު މިވަނީ މީސްމީޑިއާ އަށްވެސް މި ވާދަވެރިކަން އިތުރުވެފައެވެ. މެސީގެ އިންސްޓަގްރާމް ފޮލޮވަރުންގެ އަދަދަކީ 233 މިލިއަނެވެ. ރޮނާލްޑޯ އަށް އިންސްޓަގްރާމުގައި 315 މިލިއަން އެކައުންޓުން ފޮލޯ ކޮށްފައިވެއެވެ.\nތާރީހީ ކާމިޔާބީއެއްގެ ފޮޓޯ މެސީ އިންސްޓަގްރާމުގައި ހިއްސާ ކޮށްފައިވާއިރު މިފަހަރު އާޖެންޓީނާ އިން ކާމިޔާބު ކުރި ކޮޕާ އެމެރިކާ އަކީ މެސީގެ ކެރިއަރުގައި އޭނާއަށް އެންމެ މުހިންމުވާނެ ކާމިޔާބީއެވެ. އެއީ މިއީ ގައުމީ ޓީމާއެކު ބޮޑު މުބާރާތެއްގައި އޭނާ ހޯދި ފުރަތަމަ ކާމިޔާބީއަށް ވާތީއެވެ.\n28 އަހަރަށްފަހު އާޖެންޓީނާ އިން ކޮޕާ އެމެރިކާ ކާމިޔާބުކުރިއިރު މިފަހަރުގެ މުބާރާތުގައި މެސީ ވަނީ ތަފާތު މޮޅު ކުޅުމެއް ދައްކާފައެވެ. އެގޮތުން އޭނާ ވަނީ މުބާރާތުގެ މޮޅު ކުޅުންތެރިޔާގެ މަގާމާއި ޖޮއިންޓް ޓޮޕް ސްކޯރަރުގެ މަގާމުވެސް ހޯދާފައެވެ. އަދި މުބާރާތުގައި އޭނާ ވަނީ5އެސިސްޓުވެސް ކޮށްފައެވެ.\nމެސީގެ ރެކޯޑުތަކަށް އިތުރު ބޮޅެއް އަނެއްކާވެސް އޭނާ އިތުރުކުރިއިރު މިވަގުތު މެސީ އަކީ ފްރީ އެޖެންޓެކެވެ. އެހެންނަމަވެސް ރިޕޯޓްތައް ބުނާގޮތުން މެސީ ވަނީ ބާސާ އާއިއެކު އަނގަބަހުން އެއްބަސްވުމަކަށް އައިސްފައެވެ. ބާސާ އާއިއެކު މެސީ އެއްބަސްވުމަކަށް އައީ މުސާރައިން 50 އިންސައްތަ ކުޑަކުރާ ގޮތަށް އެއްބަސްވުމަށްފަހު ކަމަށް ރިޕޯޓްތައް ބުނެއެވެ.\nލިއޮނަލް މެސީ ކުޅިވަރު\nކުރީގެ ދިރިއުޅުމަށް ރުޖޫއަވާން ބޭނުންނަމަ ވެކްސިން ފުރިހަމަކުރޭ


ހޯރަފުށީ އެއާޕޯޓް ފާލަމުގެ މަސައްކަތް ލަސްވާތީ ކުރި ސުވާލަށް ތަފްސީލީ ޖަވާބެއް\nހއ. ހޯރަފުށީގައި ތަރައްގީކޮށްފައިވާ އެއާޕޯޓަށް އަރާފޭބުމަށް އެޅުމަށް ނިންމާފައިވާ ފާލަމުގެ މަސައްކަތް ނުފެށި ލަސްވާތީ އެ މަސައްކަތް ގޮސްފައިވާ އޮތް ހިސާބެއް އޮޅުން ފިލުވުމަށް މިއަދު ސުވާލުކޮށްފިއެވެ.\nމިއަދު ކުރިއަށްދިޔަ ރައްޔިތުންގެ މަޖިލިސްގެ ޖަލްސާގައި މި މައްސަލާގައި، މިނިސްޓަރ އޮފް ޓްރާންސްޕޯޓް އެންޑް ސިވިލްއޭވިއޭޝަން އާއިޝަތު ނަހުލާއާއި ސުވާލުކުރެއްވީ އިހަވަންދޫ ދާއިރާގެ މެންބަރު މުޙައްމަދު ޝިފާޢުއެވެ.\nޝިފާޢުގެ ސުވާލުގައި ފާހަގަކުރެއްވީ، ހއ. އަތޮޅުގެ ގިނަ ރައްޔިތުން ބޭނުންކުރަމުންދާ ހޯރަފުށީ އެއާޕޯޓަށް އަހަރެއްވީ އިރުވެސް އެ އެއާޕޯޓަށް އަރާފޭބުމަށް ބޭނުންކުރާ ފާލަމުގެ މަސައްކަތް ކުރިއަށް ނުދާތީ، އެކަމުގެ ދަތި ރައްޔިތުން ތަހައްމަލުކުރަންޖެހި އެކަން ރައްޔިތުން ދަނީ ތަކުރާރުކޮށް ފާޅުކުރަމުންކަމަށައި، އެހެންކަމުން އެ ފާލަމުގެ މަސައްކަތް ގޮސްފައިވާ ހިސާބެއް އޮޅުން ފިލުވަން ބޭނުންފުޅުވާކަމަށެވެ.\nއަދި އެ ފާލަމުގެ އަމަލީ މަސައްކަތް ފެށޭނީ ކިހާ ހިސާބަކުތޯއާއި، އެ މަސައްކަތް ނިންމަން އަމާޒު ހިފާފައި ވަނީ ކިހާ ތާކުތޯވެސް ޝިފާޢު ސުވާލުކުރެއްވިއެވެ.\nއެ ސުވާލަށް ޖަވާބުދެއްވަމުން މިނިސްޓަރު ނަހުލާ ވިދާޅުވީ، އެ ސުވާލުގެ ޖަވާބުގައި ތަފްސީލްކޮށް ކަންހިނގާދިޔަގޮތް ވިދާޅުވެދެއްވާނެ ކަމަށެވެ.\nމި ގޮތުން މިނިސްޓަރު ނަހުލާ ދެއްވި ޖަވާބުގައި ފާހަގަ ކުރެއްވި ކަންކަން:\nހޯރަފުށީ އެއާޕޯޓްގައި ޖެޓީއެއް ހެދުމަށް 21 ސެމްޓެމްބަރު 2020 ގައި ރައީސުލްޖުމްހޫރިއްޔާގެ އޮފީހުން ޕްލޭނިން މިނިސްޓްރީއަށް ސިޓީއެއް ފޮނުއްވި،\nހޯރަފުށީ އެއާޕޯޓް މަސައްކަތް ކުރަނީ ރީޖަނަލް އެއާޕޯޓްސްއިން ކަމަށްވާތީ،2ނޮވެމްބަރު 2020 ގައި ޖެޓީގެ މަސައްކަތް ކުރުމަށް ޕްލޭނިން މިނިސްޓްރީއިން އެންގި،\n8 ނޮވެމްބަރު 2020 ގައި ޖެޓީ އެޅުމުގެ ހުއްދަ ދެއްވުމަށާއި، ބަޖެޓް ހަމަޖައްސެއްމަށް ފިނޭން މިނިސްޓްރީގައި ދެންނެވުނު، އަދި އެމްޓީޓީސީސީން ޕްލޭނިން މިނިސްޓްރީއަށް ފޮނުވި ކުރެހުމާއި، ބީއޯކިއު ފޮނުއްވި،\n10 ނޮވެމްބަރު 2020 ގައި ޕްލޭނިން މިނިސްޓްރީން ޑިޒައިންކޮށްދެއްވި ކުރެހުމާއި، ބީއޯކިއުއާއި، ކޮންޓްރަކްޓް ޑްރާފްޓް އެގްރީމެންޓް އެމްޓީސީސީގައި ދެންނެވުނު،\n28 ނޮވެމްބަރު 2020 ގައި ޖެޓީ މަސައްކަތަށް ޚަރަދު ކުރުމުގެ ހުއްދަ ފިނޭންސް މިނިސްޓްރީއިން ދެއްވި، އަދި ފައިސާ ހޯދުމަށް ފޯމު ހުށަހެޅުމަށް ދެންނެވި،\n13 ޑިސެމްބަރު 2020 ގައި އެ ފޯމު ޓެންޑާ ބޯޑަށް ފޮނުވުނު (ބީސީތްރީޒީރޯ ފޯމް)\n13 ޑިސެމްބަރު 2020 ގައި އެމްޓީސީސީއިން ހުށަހަޅާފައިވާ، ބީއޯކިއުއާއި، މެތޮލޮޑޮޖީއާއި، ވޯކްޝެޑިއުލް ގަބޫލުކުރާކަމަށް މިނިސްޓްރީން ޓެންޑާ ބޯޑުގައި ދެންނެވި،\n28 ޑިސެމްބަރު 2020 ގައި އެގްރިމެންޓްގެ ޑްރާފްޓާއި، ތަފްސީލީ ކުރެހުންތައް އެމްޓީސީސީން ލިބުނު،\n28 އޭޕްރިލް 2021 ގައި ޓެންޑަރ ބޯޑުން އެމްޓީސީސީއާއި މަސައްކަތް ހަވާލުކުރުމަށް ނިންމި،\n19 އޭޕްރިލް 2021 ގައި، ރީޖަނަލް އެއާޕޯޓްސްއަށް އެ އަހަރު ބަޖެޓް ލިބިފައިނުވާތީ އެ މަސައްކަތް ކުރިއަށް ގެންދެވޭނީ ރީޖަނަލް އެއާޕޯޓްސްއިން ކަމަށް ދެކޭތީ ފިނޭންސް މިނިސްޓްރީގައި ދެންނެވުނު،\n10 މެއި 2021 ގައި ޖެޓީ މަސައްކަތް ދެން ކުރިއަށް ގެންދާނީ ޓްރާންސްޕޯޓް މިނިސްޓްރީން ކަމަށް ފިނޭންސް މިނިސްޓްރީން އެންގެވި،\n26 މެއި 2021 ގައި ކްލައެންޓް ޓްރާންސްޕޯޓަށް ބަދަލުކުރުމަށްފަހު ބީއޯކިއު ފޮނުއްވާ ދެއްވުމަށް އެމްޓީސީސީގައި ދެންނެވުނު،\n27 މެއި 2021 ގައި ބަޖެޓް ހޯދުމަށް ބީސީއޯޓޫ ފޯމް ހުށަހެޅުނު،\n30 މެއި 2021 ގައި ކްލައެންޓް ޓްރާންސްޕޯޓަށް ބަދަލު ކުރުމަށްފަހު އެމްޓީސީސީން ބީއޯކިއު ފޮނުވުނު،\n3 ޖޫން 2021 ގައި ބީސީޒީރޯތްރީ ފޯމް ޓެންޑަރ ބޯޑަށް ފޮނުވުނު،\n6 ޖޫން 2021 ގައި އެމެންޑެޑް ބީއޯކިއު ޓެންޑަރ ބޯޑަށް ފޮނުވުނު އަދި އެދުވަހު ބަޖެޓް ތަފްސީލް ޓެންޑަރ ބޯޑަށް ފޮނުވުނު،\n10 ޖޫން 2021 ގައި އެގްރީމެންޓްގެ ފައިނަލް ޑްރާފްޓް އެމްޓީސީސީއަށް ފޮނުވުނު،\n27 ޖޫން 2021 ގައި އެގްރީމެންޓް ޑްރާފްޓް އޭޖީގެ ލަފަޔަކަށް ފޮނުވުނު،\n4 އޯގަސްޓް 2021 ގައި އެގްރީމެންޓް ޑްރާފްޓްއަށް އޭޖީ ލަފާވަނީ ލިބިފައި،\n5 އޯގަސްޓް 2021 ގައި ޖެޓީ އެގްރިމެންޓްގައި އެމްޓީސީސީއާއިއެކު ސޮއިކުރެވުނު، މަސައްކަތުގެ މުއަދަތު 150 ދުވަސް ވަނީ ދީފައި،\n19 ނޮވެމްބަރު 2021 ގައި މަސައްކަތުގެ ޕްރޮގްރެސް ރިޕޯޓް ނުލިބޭތީ، އެ ރިޕޯޓް ފޮނުވާދިނުމަށް ދެންނެވުނު، (އަދިހަމަ އޭގެ ކުރިންވެސް މައުލޫމާތު ހޯދަން މަސައްކަތްކުރެވުނު، ނަމަވެސް މައުލޫމާތެއް ލިބިފައެއް ނުވޭ،)\n13 ނޮވެމްބަރު 2021 ގައި މަސައްކަތް ކުރިއަށްދާގޮތް ބަޔާންކޮށް އެމްޓީސީސީގެ ސިޓީއާއި، ވޯކް ސެޑިއުލެއް ލިބުނު،\n"އެ ސިޓީގައި ވަނީ ޖެޓީ އެޅުމަށް ކަނޑައަޅާފައިވާ ސަރަހައްދަކީ ހޯރަފުށީ ކައުންސިލުން މިހާރުވެސް ޗެނަލެއް ކަނޑައެޅުމަށް އީއައިއޭ ހަދާފައިވާ ސަރަހައްދެއްކަން، އެމްޓީސީސީން ބެލީ ކައުންސިލްގެ އީއައިއޭއަށް ބިނާކޮށް އިތުރު އީއައިއޭއެއް ނުހަދާ މަސައްކަތް ކުރިއަށް ގެންދެވޭނެކަމަށް، ނަމަވެސް އީޕީއޭއިން އެންގެވީ ޖެޓީ މަޝްރޫޢުއަށް އަލުން އީއައިއޭ ހަދަންޖެހޭނެ ކަމަށް، އީއައިއޭ އަލުން ހަދަންޖެހޭކަން އިނގުނީ އޮކްޓޯބަރު މަހުގެ ތެރޭގައި، މިހާރު އީއައިއޭ ހެދުމުގެ މަސައްކަތް ދަނީ ކުރިއަށް، ކުރިން އީއައިއޭ ހެދި ޗެނަލް ކޮނުމުގެ މަސައްކަތް ނޮވެމްބަރުމަހުގެ ތެރޭގައި ފެށޭނެކަމަށް އެމްޓީސީސީން ބުނެފަވޭ" މިނިސްޓަރު ނަހުލާ ވިދާޅުވިއެވެ.\nވޯކްޝެޑިއުލް ލިބުނުއިރުވެސް ޝެޑިއުލްގައި ބަޔާންކޮށްފައިވާ ބައެއް ތާރީޚްތައް ވަނީފަހަނައަޅާ ގޮސްފައި ކަމަށާއި، މެންބަރު ޝިފާއު ބޭނުންފުޅުނަމަ އެ ވޯކްޝެޑިއުލް ހިއްސާކުރަށްވާނެ ކަމަށް މިނިސްޓަރު ނަހުލާ ވަނީ ފާހަގަ ކުރަށްވާފައެވެ.\nމިނިސްޓަރު ނަހުލާގެ މި ޖަވާބަށްފަހު ރިޔާސަތުން، މަޖިލިސް ރައީސް މުޙައްމަދު ނަޝީދު ވިދާޅުވީ، މިނިސްޓަރު ނަހުލާ އެ މައްސަލައިގެ ޔައުމިއްޔާ ފުރިހަމައަށް ބަލަހައްޓަވައި، ވިދާޅުވެ ދެއްވައިފިކަމަށެވެ.\nމި ސަރުކާރުން ތަރައްޤީ ކުރި ފުރަތަމަ އެއާޕޯޓަކީ ހޯރަފުށީ އެއާޕޯޓެވެ. އެ އެއާޕޯޓް ރަސްމީކޮށް ހުޅުވީ 19 ނޮވެމްބަރު 2020 ގައެވެ.\nފާހަގަ: ހއ. ހޯރަފުށި, ހއ.ހޯރަފުށި އެއަރޕޯޓު, މަޖިލިސް, މިނިސްޓަރު އައިޝަތު ނަހުލާ, މިނިސްޓްރީ އޮފް ޓްރާންސްޕޯޓް އެންޑް ސިވިލްއޭވިއޭޝަން, މުޙައްމަދު ޝިފާޢު


Candidatun Ge Interview Thah "Vaguthu" In Genesdheyn Fashaifi - Vaguthu\nކެންޑިޑޭޓުންގެ އިންޓަވިއުތައް "ވަގުތު" އިން ގެނެސްދޭން ފަށައިފި\nއޭޕްރިލް މަހު އޮންނަ ރައްޔިތުން މަޖިލިސް އިންތިޚާބުގައި ވާދަކުރައްވާ ކެންޑިޑޭޓުންގެ ސިޔާސަތުތައް ރައްޔިތުންނާއި ހަމައަށް ފަސޭހައިން ފޯރުކޮށްދިނުމަށްޓަކައި ކެންޑިޑޭޓުންގެ އިންޓަވިއުތައް "ވަގުތު" އިން ގެނެސްދޭން ފަށައިފިއެވެ.\nއިއްޔެ އިން ފެށިގެން ކެންޑިޑޭޓުންގެ އިންޓަވިއުގެ ވީޑިއޯތައް "ވަގުތު" ފޭސްބުކް ޕޭޖްގައި ލައިވް ކުރަަން ވަނީ ފަށާފައެވެ. އިންޓަވިއުގައި ކެންޑިޑޭޓުން ދައްކަވާފައިވާ ވާހަކަފުޅުތަކަށް "ވަގުތު" ގެ ވެބްސައިޓްގައި ޚަބަރު ވެސް ގެނެސްދޭނެއެވެ.\n"ވަގުތު" އިން ވަނީ މަޖިލިސް އިންތިޚާބުގައި ވާދަކުރާ ކެންޑިޑޭޓުންގެ ތެރެއިން ކޮންމެ ދާއިރާއަކުން ވެސް އެއް ކެންޑިޑޭޓަކު އިސްތިހާރު ކުރުމަށް ހާއްސަ ޕެކޭޖެއް ވެސް ތަޢާރަފް ކޮށްފައެވެ. ވަރަށް ގިނަ ކެންޑިޑޭޓުން ގެންދަވަނީ އެޕެކޭޖް ނަންގަވައިގެން "ވަގުތު" ގައި އިސްތިހާރު ކުރައްވަން ތައްޔާރު ވަމުންނެވެ.\nކެންޑިޑޭޓުންގެ އިންޓަވިއުއާއި "ވަގުތު" ގައި އިސްތިހާރު ކުރުމުގެ ޕެކޭޖާއި ބެހޭ އިތުރު މައުލޫމާތު 9974666 ނުވަތަ 7907173 ނަމްބަރުން ލިބިވަޑައިގަންނަވާނެއެވެ.\n"ވަގުތު" ގައި އިސްތިހާރު ކުރުމުގެ ފުރުސަތު އޮންނާނީ އެންމެ ކުރިން ޕެކޭޖް ނަންގަވާ ކެންޑިޑޭޓުންނަށެވެ.


#runinaddu: Kidz Run aai Umurun dhuvasvee meehunge hingaalun miadhu! – adduLIVE\nކިޑްސް އާއި އުމުރުން ދުވަސްވީ މީހުންގެ ހިނގާލުން މިއަދު\n0 Aug 10, 2018, 07:29 ލިޔުނީ އަލީ ހުޒާމް\nޓީއެފްޖީން އިންތިޒާމްކޮށްގެން އައްޑޫގައި ބާއްވާ "ރަން އިން އައްޑޫ"ގެ ކުޑަކުދިންގެ ދުވުމާއި އުމުރުން ދުވަސްވީ މީހުންނަށް ބާއްވާ ހިނގާލުން މިއަދު ހަވީރު އައްޑޫ ސިޓީ ކައުންސިލް އިދާރާ ކުރިމަތިން ފެށޭނެއެވެ.\nއުމުރުން ދުވަސްވީ މީހުންގެ ހިނގާލުން މިއަދު ހަވީރު 4:45 ގައި ފަށާ އިރު ކިޑްސް ރަން ހަވީރު5ޖަހާއިރު ފަށާނެއެވެ. މި ހަރަކާތް ހިނގަމުންދާ ވަގުތު ކައުންސިލް އިދާރާގެ ގޯތި ތެރޭގައި އެކްސްޕޯ ކުރިއަށްދާނެއެވެ.\nމިފަހަރު "ރަން އިން އައްޑޫ"ގެ ހުރިހާ އިވެންޓެއްގެ ސްޓާޓް ޕޮއިންޓާއި ފިނިޝިން ޕޮއިންޓް ގާއިމްކޮށްފައިވަނީ އައްޑޫ ސިޓީ ކައުންސިލް އިދާރާ ކުރިމަތިންނެވެ. މެރެތަން (42 ކިލޯމީޓަރު) ރޭސް ފަށާނީ މެންދަމު2ޖަހާއިރެވެ. ހާފް މެރެތަން (21 ކިލޯމީޓަރު) ރޭސް ފަތިހު5ޖަހާއިރު ފަށާއިރު 10 ކިލޯމީޓަރު ރޭސް ފަށާނީ ހެނދުނު6ޖަހާއިރެވެ. އަދި ފަހު އިވެންޓް ނުވަތަ ފަސް ކިލޯމީޓަރު ރޭސް ފަށާނީ ހެނދުނު7ޖަހާއިރެވެ.\nހުޅުމާލޭ ލޯންގް ރަންއެކޭ އެއްގޮތަށް މި ފަހަރު ވެސް ޓައިމިން ބަލާނީ ބިބުގައި ހަރުކުރާ އިލެކްޓްރޯނިޗް ޗިޕް މެދުވެރިކޮށެވެ. ރޭސް ނިންމާ ދުވުންތެރިއަކަށް މެޑަލް ދިނުމަށް ހަމަޖެހިފާއިރު މެރެތަން ފުރިހަމަކުރާ ބައިވެރިންނަށް ފިނިޝާ ޓީޝާޓެއް ލިބޭނެ އެވެ. މީގެ އިތުރުން ވޮލަންޓިއަރުންގެ އަގު ވެސް ވަޒަންކުރާނެ އެވެ.


Alif Laam Gaaf: ހަރުކަށި ވުމުގެ ވާހަކަ\nހަރުކަށި ވުމުގެ ވާހަކަ\nހަރުކަށި ވުމާއި، ހައްދު ފަހަނައަޅާ ދިއުމުގެ ވާހަކަ އަކީ މިދުވަސްކޮޅު އެއްމެ ބާރަށް މިމުޖުތަމަޢުގައި ދެކެވޭ އެއް ވާހަކަ އެވެ. ޚާއްސަކޮށް6މޭއި 2021 ގައި ކުރީގެ ރައީސް އަދި މިހާރުގެ މަޖިލިސްގެ ރައީސް މުޙައްމަދު ނަޝީދަށް އަމާޒުކޮށް ދިން ހަމަލާގެ ފަހުންނެވެ.\nބަހުގެ ގޮތުން "ހަރުކަށި" ވުމަށް ބަލާލަމާތޯއެވެ؟ 1- އޮބައިލެވޭގޮތާއި ލަނބައިލެވޭގޮތް ނެތުން. 2- އެއްކަށިވުން. 3- ރަޙުމުކުޑަވުން. -4 ކަންތައްކުރުމުގައި ނިޔަނެތި ގޮތްނެތުން. މި މޭރުމުން ބަލާއިރު މިހާލަތުގައި މިކިޔާ ހަރުކަށި އެންމެ ގާތް ކުރަނީ3އަދި4ވަނައިގައި އެވާ މާނަ ތަކާއެވެ.\nހައްދަފަހަނައެޅުން މާނަ ކުރެވެނީ މިހާލަތުގައި ވެސް ބޭނުން ކުރާ މާނައިގައެވެ. 1 - ދާންވީ ހިސާބަށްވުރެ މާ އިތުރަށް ދިއުން. 2- ނުބައިކަމުގެ ކޮޅެއްނެތުން.\nއެހެން ކަމުން މި ލިޔުމުގައި ހަރުކަށިވުމާއި ހައްދު ފަހަނައަޅާ ދިއުން މާނަ ކުރަނީ މުޖުތަމަޢުގައިވާ ހަމަތަކާއި އުސޫލާއި ދޫކޮށް، ޢާންމު މިންގަނޑު ތަކުން ބޭރުވެ، އާދައިގެ ބަހުރުވައިން ބުނާ ހައްދުތަކާއި އިންތަކާއި މިންތައް ފަހަނައަޅާ ދާ ދިއުމަށެވެ. ދިވެހި އިސްލާމީ މުޖުތަމަޢަށް ނުފެތޭ އަދި އެއިން ތިމާ، ނުވަތަ އަނެކުން ނުވަތަ މުޖުތަމަޢަށް ނުރައްކާކުރުވަނިވި ފިކުރުތަކަށެވެ. އާދެ، އިނގިރޭސި ބަހުން ބުނާ އެކްސްޓްރީމިޒްމް ގެ މާނާގައެވެ. ލިޔުމާއިގެން ދެން ކުރިއަށް ދާނީ، ހަރުކަށި ކަމާއި ހައްދު ފަހަނައެޅުން ދެ ލަފުޒުގެ ގޮތުގައި ތަކުރާރު ނުކޮށް ހަމައެކަނި "ހަރުކަށި ވުން" މި ގޮތަށެވެ.\nދިވެހި މުޖުތަމަޢުގައި ހަރުކަށިވުން އެބަ އޮތްތޯއެވެ؟\nހިތާއައި އެކު ދަންނަވަން ޖެހެނީ މިއަދު ދިވެހި ފަސްގަނޑުގައި މި ނޭއްގާނީ ސިފަ އިންތިހާއަށް އޮތްކަމުގައެވެ. މީގެ މޫ ދިވެހި ފަސްގަނޑުގައި ވަކި ހިއްޕާލާފައި ވަނީ ނުހަނު ވިސްނުންތެރިކަމާއެކު ހޯދާ ބަލާ، އެއަށް ފަރުވާ ނުދެވިއްޖެނަމަ އޭގެ އަސަރު އެތައް ޒަމާނަކުންވެސް މި މުޖުތަމަޢުން ފިލާ ނުދާނެ މިންވަރަކަށެވެ.\nހަރުކަށި ވުމުގެ ބާވަތްތައް:\nއަޅުގަނޑަކީ ސަލާމަތީ ކަންތަކާއި ގުޅޭ، ނުވަތަ އަސްކަރީ ކަންތަކާއި ބެހޭ ޢިލްމެއްގެ ވެރިއެއް ނޫނެވެެ. އެހެނަސް، މުޖުތަމަޢުގައި ހިނގާ ކަންތަކާ މެދު ވިސްނާ ފިކުރުކުރާ އަދި ލަޔާޤަތު ތަންދިން މިންވަރަކުން ޚިޔާލު ފާޅު ކުރާހިތްވާ މީހަކަށްވާތީ، މިކަމުގައި ވިސްނާލީމެވެ. އަދި ކޮންމެވެސް މިންވަރަކަށް މިކަމާބެހޭ ގޮތުން ލިވެފައިވާ ލިޔުންތަކެއްވެސް ބަލާލެވުނެވެ. މީގެ7އަހަރު ކުރިން، ދިވެހި މުޖުތަމަޢުގެ ހަރުކަށިވުން އަޅުގަނޑަށް ބަހާލެވުނީ މައިގަނޑު3ބަޔަކަށެވެ. (އޭރުގެ ލިޔުން ކޮޅު) މިއަދު ފަސް އެނބުރި ބަލާ އިރު އެއަކަށް ބަދަލެއް އައިކަމަކަށް ނުފެނެއެވެ.\n1- ދީނީ ގޮތުން ހަރުކަށި ވުން- މިބައި ހިމެނެނީ އިސްލާމީ މުޖުތަމަޢު ތަކުގައި ބަލައިގަންނަ މެދުމިން ކަމަށް ނުފެތޭ ފިކުރުތަކަށެވެ. މިގޮތުން ދީނީ ކަންކަމުގައި ތިމާ ދެކޭ ގޮތް ނޫން ކޮންމެ ފިކުރެއް ކާފިރުކޮށް، ލޭ ހުއްދަ ކުރާ މީހުން މި މުޖުތަމަޢުގައި އެބަ ތިއްބެވެ. އަނެއް ބަޔަކީ އިސްލާމް ދީނާއި ދުރު ދީނާއި ޚިލާފު ފިކުރުތައް އަދި ދީން ޤަބޫލު ނުކުރުން ފަދަ އިސްލާމް ދީނާއި ބީރައްޓެހި އަދި އެދީން ތަން ނުދޭ ފިކުރު ތަކެވެ.\n2- މިނިވަން ކަމުގައި ހަރުކަށިވުން- ވަރަށް ކުރުކޮށް ދަންވަނާލެވޭތޯ ބަލާނަމެވެ. މިނިވަންކަމަކީ އަނބި ދަރިން ތަޢުލީމުނުދީ، މުޖުތަމައާއި އެކަހެރިކޮށް "ކުޑަކޮށީގައި" ގެންގުޅޭ ފިކުރުނަމަ، އެއީ ހަރުކަށި ފިކުރެކެވެ. މިނިވަންކަމަކީ ރާބޮމުން ފަތްބޮމުން، ނުޙައްގުން މީހުންގެ އަބުރާއި، ފުރާނަޔާއި، މުދަލާއި، ކަރާމަތަށް އެރުންނަމަ، އެއީ ވެސް ހަރަކަށި ފިކުރެވެ.\n3- ސިޔާސީ ގޮތުން ހަރުކަށިވުން- ތިމާ ގެ ސިޔާސީ ފިކުރު ނޫން ކޮންމެ ފިކުރެއް ކަމުނުދެެއެވެ. ތިމާގެ ޕާޓީ އިން ކޮންމެ ފަދަ ނޭއްގާނީ ކަމެއް ކުރިޔަސް ތާއިދުކުރެވެއެވެ. ތިމާ ނޫން ސިޔާސީ ފިކުރުން ކިތައްމެ ރަނގަޅު އަދި މުޖުތަމަޢަށް މަންފާ ކުރާ ކަމެއް ކުރިޔަސް އެކަން ގޯސްވެއެވެ. ހިތާމައަކީ މި ހަރުކަށިކަން ފުދޭވަރަކަށް ވުރެ ބޮޑަށް ދިވެހި މުޖުތަމަޢުގައި ވަނީ އަށަގެންފައެވެ.\nކުރިން ދެންނެވުނު ފަދައިން މީގެ7އަހަރު ކުރިންވެސް މިކަމާ މެދު ވިސްނާ ފިކުރު ކުރެވުނެވެ. އަވަސް ފިޔަވަޅު ތަކެއް ނޭޅިއްޖެނަމަ އަތުން ބީވެގެން ހިނގައިދާނެ ކަމުގެ ބިރު ހީވިއެވެ. އަދު މިޤައުމުގައި މިކަން އޮތް މިންވަރު ވިސްނާ ލުމުން ފިއްކަނޑައިގެން ދެެއެވެ.\nދުނިޔެއާއި ރާއްޖޭގެ އެތަކެއް ޢީލްމުވެރިން ކެނޑިނޭޅި ދިން ނަސޭޙަތް ބޮލާލާޖަހާލާ، "ޖިހާދު ކުރުމަށް" އެތަކެއް ދިވެހިން ގޮސްފިއެވެ. އެތަކެއް ޢާއިލާ ހިތްދަތިކޮށްފިއެވެ. މިއަދު ދިވެހި ދަރިންތަކެއް ސީރިޔާ އާއި އަފްޢާން ގެ ބިމުގައި ތިބިކަމީ ޙަޤީގަތެވެ. އެއް ބަޔަކު އެތަނުގައި މަރުވެ ދިޔައީއެވެ. އަނެއްބަޔަކު އެނބުރި އައިއިރު އަދި އިތުރު ބަޔަކު އަައުމައް އެބަތިބި ކަމަށްވެއެވެ. މިއީ އިއްތިފާޤެއް ނޫނެވެ. ޤަސްތުގައި ރާވައިގެން ހިންގާފައިވާ ކަންތަކެވެ. ޚާއްސަކޮށް ކުދިރަށްތަކަުގެ ކުދި މުޖުތަމަޢުތަކަށް މިފިކުރު ފާއްދާލަން ސަމާލުކަން ދޭކަމަށްވެއެވެ.\nމީގެ އަނެއް ކޮޅެވެ. އިސްލާމް ދީނަށް ، ކީރިތި ރަސޫލާއަށް މި ބިމުގައި ފުރައްސާރަ ކުރެވުނު ދުވަސް މާޒީ ނުވާކަަމަކަށް ދެން ނުވާނެެއެވެ. އަދި ބޭރުގައި ދިވެހި ދިދަ، އެއްޖިންސުން ގުޅުން ހިންގުމަށް ގޮވާލި ހިނގާލުމެއްގައި ވިހުރުވާލީވެސް މިބިމަށް ފޫޅުކެނޑި ދިވެހި ދަރިއެކެވެ. ދިވެހިން ދުވަހަކު ދެކެން ބޭނުން ނުވާ އަޑުތައް ދިވެހި ރާއްޖޭގައި ރިޕޯޓުގެ ސިފައިގައި ނެރުނުތަން ފެނިއްޖެއެވެ. ދީން ޤަބޫލު ނުކުރާކަމަށް ފާޅުގައި ވާހަކަ ދައްކާ، އެޝުޢޫރުތައް ފާޅުކުރާ ބަޔަކު މިއަދު އެބަތިބި ކަން ޤަބޫލުކުރަން ޖެހެއެވެ.\nސިޔާސީ ކަންތަކުގައި ވެސް އަމުދަކުން ތަންފުކެއްވެސް ދެރައެއް ނޫނެވެ. ހިނގައިގެން އުޅޭ ޙާދިޘާ އަށް ބައްލަވާށެވެ. ރައީސް ނަޝީދަށް ދެވުނީ ޝައްކެއްނެތް ގޮތުގައި ނުރައްކާތެރި ޙަމަލާއެކެވެ. ނިބުރުވެރި ޢަމަލެކެވެ. ހަމަ އެހެންމެ، 28 ސެޕްޓެމްބާރ 2015 ވީ ހޯމަ ދުވަހު އޭރުގެ ރައީސް ޔާމީން އަބްދުލްޤައްޔޫމު ހުންނެވި ފިނިފެންމާ ލޯންޗުގައި އެއްޗެއް ގޮއްވާލުމަކީ ވެސް ނުރައްކާތެރި ނިބުރުވެރި ހަރަކާތެކެވެ. މި ދެޙާދިސާ އަށް ބައްލަވާށެވެ. ކޮންމެ ޙާލަތެއްގައި ވެސް ޙާލަތު ދިމާވި ބޭފުޅާއާއި ނުރެހޭ ނުވަތަ ފިކުރާ ނުވާ އެތައް ބަޔަކު ޤަބޫލު ކުރީ އަދި ބުނަމުން އައި އެއީ "ޑްރާމާ" ކަމަށެވެ. ޙަޤީގަތާއި، ހަމަ ބުއްދި އާއި، ލޮލަށް ފެންނަ މަންޒަރުތަކަށްވުރެ، ސިޔާސީ ދެކޮޅުވެރިކަން އިސްކުރެވޭނަމަ އެއީ ސިޔާސީ ގޮތުން ހަރުކަށިވުން ނޫން ދެން ކޮންއެއްޗެއްކަމެއް އަޅުގަނޑަކަށް ނޭނގެއެވެ.\n1- ދީނީ ރަނގަޅު މަޢުލޫމާތު ފޯރުކޮށް ދިނުން- ހަޤީގަތުގައިވެސް މިއީ ރަނގަޅު ފަރުވާ އަކަށް ވާނެއެވެ. އެހެނަސް މިއަދު އެ ރަނގަޅު މަޢުލޫމާތު މިވަނީ ވަރަށް ބޮޑަށް އޮޅުން ބޮޅުންވެއެވެ. ދީނުގެ ކަންކަމުގައި ޢީލްމުވެރިންގެ މެދުގައި ހުރި ކުދި ޚިލާފުތައް މުޖުތަމަޢަށް ނެރެ، ތިމާ ނޫން ޢީލްމުވެރިން ގޯސް ކުރަމުންގޮސް، މިއަދު ކޮންމެވެސް "ޓެގެއް" ނެތް ޢިލްމުވެރިއަކު މަދެވެ. އަދި ދީނީ ކަންކަމުގައި އެއް ޢިލްމުވެރިޔަކު ދެއްވާ ރަޢުޔު ގޯސް ކުރައްވާ ހަ ޢިލްމުވެރިން އެބަފެނެއެވެ. އަދި ބައެއް ޢިލްމުވެރިންގެ ޢީލްމުވެރިކަމާއި މެދު ސުވާލު އުފައްދަވާފައި އެބަވެއެވެ. މިހުރިހާ އޮޅުން ބޮޅުންތަކުގެ ތެރެއަށް ތެޔޮއަޅާ، "އިންޓަނެޓް ޝައިޚުން" މަދު ނޫން ކަމަށްވެއެވެ. ދެންތޯއެވެ؟ ޢާއްމު މީހަކު އެގަހުކޭލެއް މިގަހުކޭލެއް ވަކިކުރާނީ ކިހިނެއްތޯއެވެ؟ އޭނާ "ހަރުކަށި ވިޔަސް، މަޑުކަށިވިޔަސް، ނޫކަށި ވިޔަސް" ޚުދު އޭނައަށްވެސް މިވާނުވާ އިނގޭނެތޯއެވެ؟ ދިވެހި މުޖުތަމަޢު ހަމަ މަގަށް އަޅުވަން އެދޭނަމަ، ޢިލްމުވެރިން އެއްބަސް ކިޔަން އެބަޖެހެއެވެ. އެބޭފުޅުންގެ މެދުގައި ވާ ޢީލްމީ ބަޙުޘްތަކާއި ޚިޔާލު ތަފާތުވުންތައް މުޖުތަމަޢުތެރެއަށް ފާއްދާލުން ހުއްޓެންވީއެވެ. އެބަޙުޘްތައް ޢިލްމީ މެހެފިލްތަކުގައި ކުރައްވާށެވެ. ޢިލްމުވެރިންގެ ޢިލްމީ "ހަނގުރާމަ" ފެނުންމުން މައްސަލަޖެހޭނެކަން ދިވެހި ތާރީޚްވެސް ހެކިދެއެވެ. ރައީސް އަމީންގެ ދުވަސްވަރު ބަޙުޘް ކުރެއްވުމަށް މާލޭ ހިކިފަސްތަނުން ފެއަށްޖެހުނުވާހަކަވެސް އެހީމެވެ. ރަނގަޅު ދީނީ މަޢުލޫމާތު ދެވޭނީ ޢިލްމުވެރިން ދުރަށް ވިސްނަވާ، ޙިކުމަތްތެރިކަން އިސްކޮށްގެންނެވެ. މީހުން ގެ އޮޅުންބޮޅުން ފިލާނީ އޭރުންނެވެ.\n2- ތަރުވަބީ މައިދާން ހަރުދަނާކުރުން- މިއަދު ދަރިފުޅު3އަހަރުން ފެށީގެން މަދުރަސީ ދައުރު އެބަފަށައެވެ. ވާދަވެރި ނަތީޖާގެ ރޭހަކަށް އެބަ އަރައެވެ. މޮޅު ނަތީޖާގެ ވާދަވެރިކަމުގައި، އަނެކުންގެ އިހުސާސް ތަކާއި، ރިވެތި ގޮތުގައި މުޢާމަލާތުކުރުމާއި، ތަފާތުތައް ތަޙައްމަލު ކުރުންފަދަ އަސާސީ ހުނަރުތައް ހަރުނުލާދާތަން އެބަ އާދެއެވެ. ބެލެނީ ޑޮކްޓަރަކަށް ވޭތޯއެވެ. އިންޖިނޭރަކަށް ޕައިލެޓަކަށް ހެދޭތޯއެވެ. އޭގެ ކުރިން އިންސާނަކަށް ވީތީ، އިސްލާމަަކަށް ވީތީ، ދިވެއްސަކަށް ވީތީ ކުއްޖާގެގައިގާ ހަރުލައްވަންޖެހޭ ސިފަތަކާއި، ޤަބޫލުކުރުންތަކާއި، ހުނަރުތައް ހަރު ނުލެއްވުމުން، ކުއްޖާގެ ޝަޚުސު ބިނާ ނުކުރެވެނީއެވެ. އިނގިރޭސިބަހުން ކިޔާ އައިޑެންޓިޓީ ބިލްޑް ނުވަނީއެވެ. އެހެން ކަމުން ބަޔަކު ދައްކާހާ މަގަކަށް ފަހުން ސޮއްސާލުމަށް އޭނާއަށް ވަރިހަމަވާނެއެވެ. މިބަހާތައް ދިވެހި ރާއްޖޭގެ ތަޢުލީމީ މަންހަޖުގައި ނެތެކޭ ނުދަންނަވަމެވެ. އެހެނަސް ފޮތެއް އޮތަސް އެދުރެއް ނުވެޔޭ ކިޔާ އަޑުވެސް އަހަމެވެ.\n3- މުޖުތަމަޢު ގެ ރޯލު- މިކަމަކީ ހަމަ އެކަނި ޢީލްމުވެރިންނާއި މައިންބަފައިންގެ ބޮލުގައި އަޅުވާލުމުން ފުދޭވަރު ކަމެއް ނޫނެވެ. މިއީ އެއަށްވުރެ ފުޅާ، އަދި މުހިއްމު ކަމެކެވެ. ޓީވީ އާއި ރޭޑީއޯ ތަކުން ފެންނަނީ ހެޔޮ ޖީލެއް ބިނާކުރަން ކަތާވަރުގެ ކޮންޓެންޓް ތޯ ވިސްނަން ޖެހެއެވެ. ދިވެހި ވަންތަކަން ހަރު ނުލާ ވާހަކަ ދައްކާއިރު، ދިވެހި ބަހުން ކިޔާލަން އޮތީ، އަދިވެސް ނުއުމާނު ވަމަރްޔަމްއާއި، ލޯރަތްބެ ވާހަކަ އެކަނި ނަމަ ގޯހެއް އެބަ އުޅެއެވެ. ( ވަކި ފޮތެއް ގޯސް ކުރާކަށް ނޫނެވެ. މުޖުތަމަޢާއި، ޙާލަތައި، ޒަމާނާ ގުޅޭ ފޮތް ނެތް ވާހަކައެވެ.) އާމަންހަޖު ބާ މަންހަޖަކަށް ވާއިރުވެސް ސިވިކް އެޑިއުކޭޝަން އެކަށޭނެ ގޮތެއްގައި ފޯރުނުކުރެވޭނަމަ 21 ވަނަ ޤަރުނުގެ ޖީލެއްް ބަދަލުވަމުންދާ މުޖުތަމަޢުގައި ބިނާކުރެވޭނެތޯއެވެ؟ ބަދަލުވަމުން ބަވަނަ ވަމުންދާ ދުނިޔެއެއްގެ ވާހަކަ ހަމަ އެކަނި ކިޔަވާ ކުދިންގާތު ބުނެގެން ފުއްދާނުލެވޭނެކަން ޤަބޫލުކޮށް، މިބަދަލުތަކާއި އޭގެ ގޮންޖެހުންތަކަށް ބެލެނިވެރިންނާއި މުޅި މުޖުތަމަޢު ހޭލައްވާލަން އެބަޖެހެއެވެ.\n4- ރިހެބިލިޓޭޓް ކުރުން- ވީކަމެއް ނުވާ ކަމަކަށް ނުވާނެއެވެ. ހަރުކަށި ފިކުރު އަށަގެންފިއެވެ. އެމީހުން މުޖުތަމަޢުން ބޭރު ކުރަން ހިފައިހި ނަމަ، މަސްތުވާތަކެތީގެ ހާލިތަކެއް ނުވަތަ "ކޮޮލޮނީ" ތަކެއް އުފެދި ބޮޑުވިހެން މިކަންވެސް ވެދާނެއެވެ. އެއީ ފިކުރެކެވެ. އިންޒާރާއި އަދަބާއި ބިރުދެއްކުމުން އަންނާނީ ޖޯށެވެ. ބަދަލު ހިފުމާއި ގޮތްދޫނުކުރުމުގެ ރޫހެވެ، މިކަމުގައި އިސްކުރަންވީ ޙިކުމަތްތެރިކަމެވެ. ކެތްތެރި ކަމެވެ. އެކަށައަޅަންވީ 10 ނުވަތަ 20 އަހަރުގެ އިސްތިރާޖީ ޕްލޭނެކެވެ. އަދި އެތަންފީޒު ކުރެވޭނެ ހަރުދަނާ، އިހުލާސްތެރި މެކޭނިޒަމެކެވެ. ބޭރު ޤައުމުތަކުގައި ތިބި ދިވެހިން "ބޮޑު ބުޅަލަށް" ދީފައި އަބަދަކު ނުތިބެވޭނެއެވެ. އެމީހުން ގެންނަންޖެހެއެވެ. އަދި ރަނގަޅު ރިހެބިލިޓޭޝަން ޕްރޮގްރާމަކުން މުޖުތަމަޢަށް ނެރެން އެބަޖެހެވެ. ދިވެހިންނަކީ ހުނަރުވެރި ބައެކެވެ. ޒުވާނުން ޒިންމާދާރުކުރަންވީ އެވެ. ހަރަކަށި ފިކުރު ތަކުން ދުރުކުރަންވީ އެވެ. އޭރުން މިޤައުމުގެ އިންޖީނު ފިސާރި ބާރަށް ހިނގައިގަންނާނެއެވެ. އުއްމީދު ކަނޑާލުމަކީ ހައްލެއް ނޫނެވެ.\nއަޅުގަނޑުގެ ކޮންމެ ވާހަކައެއް ތުނޑުން ތުނޑަށް ޤަބޫލު ނުކުރެވިދާނެއެވެ. އެހެނަސް އެއްކަމެއް ޤަބޫލު ކުރައްވާށެވެ. މިލިޔުންކޮޅު ލިޔެލީ، ހަޤީގަތުގައިވެސް މި މުޖުތަމަޢު މިދަނީ ކަސިޔާރު ދިމާލަކަށް ކަމަށް ޤަބޫލުކުރެވޭތީއެވެ. އެކަމާއި ހިިތްދަތިވާތީއެވެ. އެންމެ ފުރިހަމަ ޢީލްމީ ލިޔުމަކަށް ނުވެދާނެއެވެ. އެހެން ނަމަވެސް ދުނިޔޭގެ ބައެއް ޤައުމުތަކުގައި ހަރުކަށި ކަމާއި މެދު ކުރެވުނު ބައެއް ދިރާސާތަކާއި ހޯދުންތަކުގެ މައްޗަށް ލިޔެފައިވާ ލިޔުންތަކުގެ އެހީ ހޯދީމެވެ.\nމާތް ﷲ މިދީބު އަބަދުމެ އަމާންކަންމަތީ ލަހައްޓަވާށި. ހަރުކަށިކަމާއި ހައްދުފަހަނައެޅުމާއި ނިބުރުވެރިކަމުން މިންޖުކުރައްވާށި. އާމިން.\nއައްޑޫ ސިޓީގަައި އިންޑިއާ ކޮންސިއުލޭޓް\nފަލަސްޠީނުގެ ޒަމާންވީ މައްސަލަ\nފެނުމުން އެލިސްޓު... އެމުނޭ މި ހާސަރު...


SunOnline: Qaanoonee suvaalu thakeh kurimathive, Yaugoob Accountant ge idhaaraa in vaki vanee\nގާނޫނީ ސުވާލުތަކެއް ކުރިމަތިވެ، ޔައުގޫބު އެކައުންޓެންޓުންގެ އިދާރާއިން ވަކި ވަނީ\nމުހައްމަދު މުޒައްޔިން ނާޒިމް 15 Sep 2020, 14:12\nއިންސްޓިޓިއުޓް އޮފް ޗާޓަޑް އެކައުންޓެންޓްސް އޮފް ދަ މޯލްޑިވްސްގެ އިންތިގާލީ ކައުންސިލަށް މެމްބަރުން ައްޔަން ކުރުން: ޔައުގޫބު ވަނީ އެ އިދާރާއިން ވަކިވުމަށް އެދިފައި 000\nގާނޫނީ ގޮތުން ފުށުއެރުންތަކެއް ހުރި ކަމަށް ބުނެ، ރައްޔިތުންގެ މަޖިލީހުގެ ދާންދޫ ދާއިރާގެ މެމްބަރު، އިއްޔެ އުފެއްދި އިންސްޓިޓިއުޓް އޮފް ޗާޓަޑް އެކައުންޓެންޓްސް އޮފް ދަ މޯލްޑިވްސްގެ އިންތިގާލީ ކައުންސިލުން ވަކިވާން ނިންމައިފި އެވެ.\nޗާޓަޑް އެކައުންޓެންޓުންގެ ގާނޫނުގެ ދަށުން އުފައްދާފައިވާ އިންސްޓިޓިއުޓް އޮފް ޗާޓަޑް އެކައުންޓެންޓްސް އޮފް ދަ މޯލްޑިވްސްގެ އިންތިގާލީ ކައުންސިލަށް މެމްބަރުން އައްޔަންކޮށްފައިވަނީ އިއްޔެ އެވެ.\nޔައުގޫބު އެ ކައުންސިލަށް އައްޔަންކޮށްފައި ވަނީ، އެކައުންޓަންސީ ޕްރޮފެޝަންގެ ތެރެއިން ޕްރައިވެޓް ސެކްޓާގައި މަސައްކަތްކުރާ މީހުންގެ ތެރެއިން ހާއްސަކޮށްފައިވާ ހަތަރު މެމްބަރުންގެ ސްލޮޓަކަށެވެ.\nޔައުގޫބު މިއަދު "ސަން"އަށް ވިދާޅުވީ، އޭނާ ރައްޔިތުންގެ މަޖިލީހުގެ މެމްބަރަކަށްވުމުން އެ އިންސްޓިއުޓުގެ ކައުންސިލްގައި އިނުމާ މެދު ގާނޫނީ ގޮތުން ފުށުއެރުންތަކެއް ހުރި ކަމަށް ފެންނަތީވެ، އެ ކައުންސިލުން ތަނާޒަލްވުމަށް ނިންމާފައިވާ ކަމަށެވެ. އަދި މިހާރު އެތަނުން ވަކިވުމަށްޓަކައި އޮޑިޓާ ޖެނެރަލްއަށް ސިޓީ ފޮނުވާފައިވާ ކަމަށްވެސް އޭނާ ވިދާޅުވި އެވެ.\n"އަޅުގަނޑުވެސް ބެލިން އެކަމުގައި މައްސަލައެއް އޮތްތޯ، އޮޑިޓާޖެނަރަލްވެސް ހޯއްދަވަން ޖެހޭ ލަފާތައް ހޯއްދެވި ގާނޫނީ ގޮތުން. އެހެން ނަމަވެސް ބައެއް ވަކީލުން ފަހުން ދެއްވި ހިޔާލުތަކާއެކު ފުށުއެރުންތަކެއް އުޅޭތީ، ތަނާޒަލްވާން ނިންމީ،" ޔައުގޫބު ވިދާޅުވި އެވެ.\nއޭނާ ވިދާޅުވީ، އެ މަގާމުގައި އިނުމުގެ އެއްވެސް ގާނޫނީ މައްސަލައެއް އޮތް ކަމަށް އޭނާ ދެކެވަޑައިނުގަންނަވާ ކަމަށެވެ. އެހެން ނަމަވެސް އެންމެ ރަނގަޅު ގޮތަކީ، ތަނާޒުލްވުން ކަމަށް ވާތީވެ، އެގޮތަށް ނިންމެވީ ކަމަށް ވެސް ވިދާޅުވި އެވެ.\n"އަޅުގަނޑަށް ގަބޫލު ކުރެވޭ ގޮތުގައި އެ މަގާމުގައި ނީދެވެންވީ އެއްވެސް ސަބަބެއް ނުއެއް ވިސްނޭ. ގާނޫނީ ގޮތުން ވަރަށް ގިނަ ވަކީލުންގެ ފަރާތުން ދެ ގޮތަށްވެސް ލަފާ ލިބުނު. އެހެން ނަމަވެސް ހިޔާލުތަފާތުވުންތައް އުޅޭތީވެ، އަޅުގަނޑު ނިންމީ، އެންމެ ބުއްދިވެރިކަމެއް ނޫން ކަމަށް ކުރިއަށް ދިއުމަށް،" ޔައުގޫބު ވިދާޅުވި އެވެ.\nއޭނާ ވިދާޅުވީ، ބޭނުމަކީ ކޮންމެ މީހަކު އެ މަގާމުގައި ހުރި ނަމަވެސް ކަންވުން ކަމަށެވެ. އަދި މިހާތަނަށް އެ އިންސްޓިއުއުޓްގެ އެއްވެސް ބައްދަލުވުމެއްވެސް ބާއްވާފައި ނުވާ ކަން އޭނާ ފާހަގަ ކުރެއްވި އެެވެ.\nގާނޫނު އަސާސީގެ 73 ވަނަ މާއްދާގެ (ރ) ގައި ބުނާ ގޮތުން، މަޖިލިހުގެ މެމްބަރުންނަށް މުސްތަގިއްލު ކޮމިޝަނެއްގެ މެމްބަރުކަން ނުވަތަ މުސްތަގިއްލު މަގާމެއް އަދާ ނުކުރެވޭނެ އެވެ.\nޗާޓަޑް އެކައުންޓެންޓުންގެ އިންސްޓިޓިއުޓް އަކީ ޗާޓަޑް އެކައުންޓެންޓުންގެ ގާނޫނުގެ ދަށުން އުފެދިފައިވާ އަމިއްލަ ނަމުގައި ދައުވާ ކުރުމާއި ދައުވާ ލިބިގަތުމުގެ ބާރު ލިބިފައިވާ އަމިއްލަ ނަމުގައި މުއާމަލާތްކުރުމުގެ ހައިސިއްޔަތު ލިބިފައިވާ، ވަކި ސިއްކައެއް އޮންނަ ގާނޫނީ ގޮތުން އަމިއްލަ، މިނިވަން، މުސްތަގިއްލު ޝަހުސެކެވެ.\nއޮޑިޓް އޮފީހުގެ ބަޖެޓް މަޖިލީހުން ފާސްކޮށްފި\nބަރުލަމާނީ ނިޒާމްގެ ބިލު ބޭރުކޮށްލައިފި


Raajjeyge sagaafee tharikaige thereugai Muliaage himananjehey: Raees Solih - vNews.mv\nމުލިއާގެއަށް ގަރުނެއް، ސަގާފީ ތަރިކައިގެ ތެރޭގައި ހިމަނައި ހިމާޔަތްކުރަންޖެހޭ: ރައީސް ސާލިހު\nޠާހިރާ އަޒްހާރު Male' | 08 December 2019, 11:01\nމުލިއާގެއަކީ މިރާއްޖޭގެ އެވޭލާ ރަސްމަތިފުށުގެ ތާރީހާއި ގުޅިފައިވާ ތަނެއް ކަމަށާއި، ރާއްޖޭގެ ސަގާފީ ތަރިކައިގެ ތެރޭގައި މުލިއާގެ ހިމަނައި، ހިމާޔަތްކުރަންޖެހޭ ކަމަށް ދެކެވަޑައިގަންނަވާކަމުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nމުލިއާގެއަށް 100 އަހަރުފުރުމުގެ މުނާސަބަތުގައި ހޮނިހިރުދުވަހުގެރޭ މުލިއާގޭގައި ބޭއްވި ހާއްސަ ރަސްމިއްޔާތުގައި ވާހަކަފުޅު ދައްކަވަމުން ރައީސް ސޯލިހު ވިދާޅުވީ މުލިއާގެއަކީ ތާރީހެއް އޮތްތަނެއް ކަމަށާއި، ދައުލަތުގެ އެތައް ވުޒާރާއެއް ހިންގުމުގެ އިތުރުން ވަރަށް ގިނަ ހިދުމަތްތަކެއް އެތަނަކާ ގުޅިފައިވާ ތަނެއްކަމަށެވެ.\nއެގޮތުން މުލިއާގޭގައި ރިޔާސީ ގަނޑުވަރާއި، ރައީސުލްޖުމްހޫރިއްޔާގެ އޮފީހާއި، ބޮޑުވަޒީރުގެ އޮފީހާއި، ދާހިލީ ވުޒާރާއާއި، ހާރިޖީ ވުޒާރާގެ އިތުރުން ސުޕްރީމް ކޯޓާއި، ރައްޔިތުންގެ މަޖިލީހުގެ ބައްދަލުވުމާއި، ވަޒީރުންގެ މަޖިލީހުގެ ބައްދަލުވުމާއި، ވަލީ ކޮމިޓީ ހިންގުމުގެ އިތުރުން ދިވެހިރާއްޖެ އިނގިރޭސިންގެ އިސްތިއުމާރުން މިނިވަންކުރުމުގެ މުހިއްމު ވާހަކަ ދެކެވުނީވެސް މުލިއާގޭގައިކަން ރައީސުލްޖުމްހޫރިއްޔާގެ ވާހަކަފުޅުގައި ފާހަގަކުރެއްވިއެވެ.\nރައީސް ސޯލިހުގެ ވާހަކަފުޅުގައި ސަގާފަތާއި ތާރީހް ރައްކާތެރިކުރުމަކީ ވަރަށް މުހިއްމު އަދި ބޭނުންތެރިކަމެއް ކަމުގައި ވިދާޅުވިއެވެ. އަދި ދިވެހިރާއްޖެއަކީ އެވޭލާ ޒަމާނުގެ މުއްސަނދި ސަގާފަތަކާއި ތަރިކައެއް އޮތް ތަނެއް ކަމުގައި ވިދާޅުވިއެވެ. މި ސަގާފަތް ރައްކަތެރިކޮށް އަންނަން އޮތް ޖީލުތަކަށް ކާބަފަިންގެ މަސައްކަތްތައް ފޯރުކޮށްދިނުމަކީ ދިވެހި ކޮންމެ ފަރުދެއްގެ ކޮނޑުގައި އެޅިފައިވާ ޒިންމާއެއް ކަމަށްވެސް ރައީސް ވިދާޅުވިއެވެ.\nމީގެ އިތުރުން ސަގާފަތަކީ މިއަދުގެ ގޮތުންނަމަ އިޤްތިސާދުގެވެސް ބައެއް ކަމަށާއި ދުނިޔޭގެ އެކި ގައުމުތަކުން ދުރު ސަރަހައްދުތަކަށްވެސް ފަތުރުވެރިން ދަތުރުކުރާ މައިގަނޑު ސަބަބަކީ އެއީ ކަމަށް ރައީސް ވިދާޅުވިއެވެ. އަދި ހާއްސަކޮށް މި މިލޭނިއަމްގެ ކުދިން ދަތުރުކުރުމުގައި އެންމެ އިސްކަމެއްދޭ ކަމަކަށްވެފައި އޮންނަނީ ތަރިކައާއި ސަގާފަތް ދެނެގަތުން ކަމުގައި ރައީސް ސޯލިހުގެ ވާހަކަފުޅުގައި ފާހަގަކުރެއްވިއެވެ.\nމިސަރުކާރުން ދިވެހިރާއްޖޭގެ ތަރިކައާއި ސަގާފަތް ރައްކާތެރިކޮށް ދެމެހެއްޓުމަށް ހާއްސަ އިސްކަމެއްދީގެން ވަޒީރުންގެ މަޖިލީސް އެކުލަވާލިއިރުގައި މިނިސްޓްރީ އޮފް އާރޓްސް ކަލްޗަރ އެންޑް ހެރިޓޭޖްގެ ނަމުގައި އާވުޒާރާއެއް އުފައްދަވާފައިވާ ކަންވެސް ރައީސް ފާހަގަކުރެއްވިއެވެ. އަދި އޭގެ ފަހުން ސަގާފީ ތަރިކައާ ބެހޭ ގާނޫނެއްވެސް ވުޖޫދަށް ގެނެސްދީފައިވާނެކަމަށް ވިދާޅުވިއެވެ.\nމުލިއާގޭގެ އާ އިމާރާތަށް 100 އަހަރު ފުރިގެންދާ މި މުނާސަބާގައި، މުލިއާގޭގެ ތާރީހު އެތައް އަހަރަކަށް ދެމިގެންދާކަން ހާމަކުރައްވާ، މިގޯތީގައި އިމާރާތެއް ހުންނަތާ މިހާރު 300 އަހަރުވެފައިވާކަމަށް ރައީސް ފާހަގަކުރައްވާފައި ވެއެވެ.\n“އެއީ މުލީ ހަތީބު މުހައްމަދު ތަކުރުފާނު، މީގެ 300 އަހަރު ކުރިން ހުޅަނގު ދެކުނުކޮޅުގައި އެޅި ކުޑަކުޑަ އިމާރާތެއް. ބިންގަލެއް އަޅާ، ރާނާ އޭގެމަތީގައި މެއްލަޖަހާ ހެދި ގެއެއް. އެގެ ވާރުތަވަމުންއައިސް ހަސަން އިއްޒުއްދީން. އަޅުގަނޑުމެންގެ ދޮންބަންޑާރައިންނަށް މައިފުށުން އެގެ ވާރުތަވެގެންދިޔައީ. އެއަށްފަހު އައްސުލްތޯން އިބްރާހިމް ނޫރައްދީނަށް އެގެ ވާރުތަވުމަށްފަހުގައި އެގެ، އެރަސްގެފާނުގެ ދޮށީ މަނިއްޕުޅު ޝަމްސުއްދީން ތިނަކަށް އެގެ ވާރުތަވެގެންދިޔަ. އެއަށްފަހު އެރަދުން ރަސްކަމުގައި ހުންނަވާ، އެރަދުންގެ ދޮށީ ދަރިފުޅު އަދި ހަމައެކަނި ހުންނެވި ފިރިހެން ދަރިފުޅު ޕްރިންސް އިއްޒުއްދީނަށް މިގެ ހައްދަވާދެއްވީ. މިއަދު އަޅުގަނޑުމެންނަށް މިފެންނަ އިމާރާތަކީ އެއީ”\nމުލިޔާގެއަށް 100 އަހަރު ފުރުމުގެ ރަސްމިއްޔާތުގައި، މުލިއާގެއަށް ވިހި އަހަރަށްވުރެ ދިގު މުއްދަތަށް ޚިދުމަތްކޮށްދެއްވި ބޭފުޅުންގެ އަގު ވަޒަންކުރުމުގެ ގޮތުން 29 ބޭފުޅަކަށް ހަނދާނީ ފިލާ ދެއްވާފައިވެއެވެ.\nމުލިއާގެއަށް ދިގު މުއްދަތަކަށް ޚިދުމަތްކުރެއްވި ދެބޭފުޅުން އުމްރާގެ މަތިވެރި އަޅުކަމަށް ފުރާވަޑައިގެންފައިވާތީ މިވަގުތު މާލޭގައި ވަޑައިގެން ނޫޅުއްވި ނަމަވެސް 49 އަހަރު މުލިއާގެއަށް ޚިދުމަތްކުރެއްވި އިބްރާހިމް ޒަކީގެ އިތުރުން 42 އަހަރު މުލިއާގެއަށް ޚިދުމަތްކުރެއްވި އިބްރާހިމް ހަލީމްގެ ނަންފުޅު ރައީސުލްޖުމްހޫރިއްޔާގެ ވާހަކަފުޅުގައި ވަކިން ފާހަގަކުރައްވާ، އެދެބޭފުޅުންނަކީ ދެވަނަ ޖުމްހޫރިއްޔާގެ6ރައީސުންނާއެކު ވަރަށް އިހުލާސްތެރިކަމާއެކު މަސައްކަތް ކުރެއްވި ދެބޭފުޅުން ކަމުގައި ވިދާޅުވެ އެދެބޭފުޅުންނަށް ޝުކުރު އަދާކުރައްވާފައިވެއެވެ.\nމި ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިސަލް ނަސީމްގެ އިތުރުން ކުރީގެ ރައީސް މައުމޫން އަބްދުލްގައްޔޫމާއި ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ބައިވެރިވެވަޑައިގެންނެވިއެވެ.\nތާރީހު ރާއްޖެ މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް މުލިއާގެ


ސުޕްރީމް ކޯޓުގެ އައު ގަވާއިދު ޢާންމުކޮށްފި - Supreme Court of the Maldives\nސުޕްރީމް ކޯޓުގެ އައު ގަވާއިދު ޢާންމުކޮށްފި\n08 އޮކްޓޯބަރ 2020 ޢާއްމު , ޚަބަރުތައް\nދިވެހިރާއްޖޭގެ ސުޕްރީމް ކޯޓުގެ އައު ގަވާއިދު މިއަދު ޢާންމުކޮށްފިއެވެ. މި ގަވާއިދަކީ ސުޕްރީމް ކޯޓަށް މައްސަލަ ހުށަހެޅުމާއި، ސުޕްރީމް ކޯޓުން މައްސަލަ ބަލައިގަތުމާއި، ސުޕްރީމް ކޯޓުގައި މައްސަލަ ހިންގުމާއި، މިނޫންވެސް ސުޕްރީމް ކޯޓުގައި ހިންގޭ ޝަރީޢަތްތަކާއި، ބޭއްވޭ އަޑުއެހުންތަކާގުޅޭ އިދާރީ އަދި އިޖުރާއީ ކަންކަން ބަޔާންކުރާ ގަވާއިދެވެ. މި ގަވާއިދަށް ޢަމަލުކުރަން ފެށުމަށް ހަމަޖެހިފައިވަނީ 2020 އޮކްޓޫބަރު 10 ވަނަ ދުވަހުން ފެށިގެންނެވެ.\nއަލަށް ޢާންމު ކުރެވޭ ސުޕްރީމް ކޯޓުގެ ގަވާއިދާއެކު ކުރިން ސުޕްރީމް ކޯޓުން ޢަމަލުކުރަމުން އައިގޮތްތަކަށް ގިނަ ބަދަލުތަކެއް އަންނާނެއެވެ. މިގޮތުން، ސުޕްރީމް ކޯޓުގެ ނިންމުމެއް މުރާޖަޢާކޮށްދިނުމަށް އެދި ހުށަހަޅާ މައްސަލަތަކާއި، ސުޕްރީމް ކޯޓަށް ހުށަހެޅޭ ހައިކޯޓުގެ ފަނޑިޔާރުން އިޖުރާއީ ގޮތުން ނިންމާ ނިންމުންތައް ސުޕްރީމް ކޯޓުގެ ފަނޑިޔާރުންގެ މަޖިލީހަކުން ބަލައި އިޖުރާއީގޮތުން ގޮތެއް ކަނޑައެޅުން ފަދަ ބަދަލުތައް ހިމެނެއެވެ.\nމީގެއިތުރުން، ކޯޓަށް ހާޒިރުވުމުގެ އަމުރު އިލެކްޓްރޯނިކް ވަސީލަތްތައް މެދުވެރިކޮށް ރައްދުކުރުމާއި، ސުޕްރީމް ކޯޓުގެ ޝަރީޢަތްތައް ޓެލެކޮންފަރެންސިންގ ޕްލެޓްފޯމްތައް މެދުވެރިކޮށް ކުރިއަށް ގެންދިއުމާގުޅޭ އުސޫލުތަކުގެ އިތުރުން، އައުހެކި ހުށަހެޅުމާއި ހެކިންނާއި ޚަބީރުން ހާޒިރުކުރުމުގައި ޢަމަލުކުރާނެގޮތްތައް ބަޔާންކޮށްފައިވެއެވެ. އަދި މި ގަވާއިދުގެ ދަށުން ވަނީ އައު ފޯމުތަކެއްވެސް ތަޢާރަފު ކުރެވިފެވެ. މީގެތެރޭގައި ހަމައެކަނި ސުޕްރީމް ކޯޓުން ބެލޭނެކަމަށް ކަނޑައަޅާފައިވާ މައްސަލަ ހުށަހެޅުމުގެ ހުއްދައަށް އެދޭ ފޯމު، ސުޕްރީމް ކޯޓުގެ އަސްލީ އިޚްތިޞާޞް ލިބިގެންވާ ދުސްތޫރީ މައްސަލަ ހުށަހެޅުމުގެ ހުއްދައަށް އެދޭ ފޯމު، ޙުކުމް ތަންފީޒުކުރުން ފަސްކުރުމުގެ އަމުރަށް އެދޭ ފޯމު، ސުޕްރީމް ކޯޓުގެ ނިންމުން ނުވަތަ ޙުކުމް އަލުން ބަލައިދިނުމަށް އެދި ހުށަހަޅާ ފޯމު، ސުޕްރީމް ކޯޓަށް ހުށަހެޅިފައިވާ މައްސަލައެއް ބާޠިލުކުރުމުން އަލުން އެ މައްސަލަ ސުޕްރީމް ކޯޓަށް ހުށަހަޅާ ފޯމު، މައްސަލައިގައި ހާޒިރުވާ ފަރާތް ރަށުން ބޭރަށް ފުރައިގެން ދާކަން އަންގާ ފޯމު، އަދި ކޯޓަށް ހުށަހަޅަންޖެހޭ މެޑިކަލް ފޯމު ހިމެނެއެވެ.\nސުޕްރީމް ކޯޓުގެ ގަވާއިދު 2020 ޑައުންލޯޑްކުރެއްވުމަށް


B. Kihaadhoo council members met vice president and education state minister\nހިތާދޫ އޮންލައިން | 09 އޮކްޓޯބަރ 2019\nބ. ކިހާދޫ ކައުންސިލާ ރައީސުލް ޖޫމްޙޫރިއްޔާގެ ނާއިބު އޮނަރަބަލް ފައިސަލް ނަސީމާއި ބައްދަލު ކުރައްވައިފިއެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، ކިހާދޫ ކައުންސިލްގެ މެމްބަރުންވަނީ ކިހާދޫގެ ތަރައްޤީއަށް ރާވާފައިވާ މަސައްކަތްތަކާއި، ރައްޔިތުންގެ ހުރި ކަންބޮޑުވުންތަކުގެ މަޢުލޫމާތާއި ރަށުގެ ތަރައްޤީއަށް ބޭނުންވާ ކަންކަމާ ބެހޭ މަޢުލޫމާތު ރައީސުލްޖުމްހޫރިއްޔާގެ ނައިބާ ޙިއްޞާ ކުރައްވާފައެވެ.\nމިގޮތުން ބަނދަރު ހެދުމުގެ މަޝްރޫޢު ލަސްވަމުންދާތީ ކުރިމަތިވަމުންދާ ދަތިތަކާއި، ފެނާއި ނަރުދަމާގެ ނިޒާމު ޤާއިމުކުރެވިފައި ނެތުމުން ރަށުގެ ފެންފަށަލަ ތަޣައްޔަރުވެފައިވާ މައްސަލައާއި، ސްކޫލަށް ކުރިމަވެފައިވާ ބައެއް ދަތިތަކާއި، ރަށުގެ ރައްޔިތުންނަށް ބޭނުންވާ މިންވަރަށް ކަރަންޓުގެ ޚިދުމަތް ފޯރުކޮށް ނުދެވޭތީ ކުރިމަތިވާ އުނދަގޫތައް ފާހަގަކުރައްވާ ކައުންސިލަރުންވަނީ މިކަންކަމާއި ބެހޭގޮތުން ރައީސުލްޖުމްހޫރިއްޔާގެ ނައިބާ މަޝްވަރާ ކުރައްވާފައެވެ.\nނާއިބު ރައީސްގެ އިތުރުން އެކައުންސިލުން ވަނީ އެޑިއުކޭޝަން މިނިސްޓްރީގެ ސްޓޭޓު މިނިސްޓަރާއި ބައްދަލުކޮށް ކިހާދޫގެ ތަޢްލީމީ ކަންކަމާއިމެދު މަޝްވަރާ ކޮށްފައެވެ.


ޒުވާން ވިޔަފާރިވެރިޔާ މަންޑޭގެ ފަރާތުން، ގިނަ އަދަދެއްގެ މާސްކާއި، ސެނެޓައިޒާ ހަދިޔާކޮށްފި – Dhen.mv\nޒުވާން ވިޔަފާރިވެރިޔާ މަންޑޭގެ ފަރާތުން، ގިނަ އަދަދެއްގެ މާސްކާއި، ސެނެޓައިޒާ ހަދިޔާކޮށްފި\nދެން އެމްވީ May 10, 2020 - 11:28 pm\nއިތުބާރު ކުރެވޭ ފަރާތަކުން "ދެން" އަށް މައުލޫމާތު ދެމުން ބުނީ މަންޑޭ ގއ.އަތޮޅަށް 500 މާސްކާއި 96 ފުޅި ސެނެޓައިޒާ، އައްޑޫ ސިޓީއަށް 1500 މާސްކާއި 96 ފުޅި ސެނެޓައިޒާ އަދި ނޭޝަނަލް އެމަޖެންސީ ސެންޓަރަށް 2000 މާސްކާއި 100 ފުޅި ސެނެޓަައިޒާ ހަވާލު ކޮށްފައިވާ ކަމަށެވެ. އެހެންކަމުން މަންޑޭ ހަދިޔާ ކުރި މާސްކްގެ ޖުމްލަ އަދަދު 4000 އަށް އަރައެވެ. އަދި ސެނެޓައިޒާގެ އަދަދު 292 އަށް އަރައެވެ.\n"މިހާރު ގއ.އަތޮޅާއި އައްޑޫ ސިޓީ އަށް މަންޑޭ ހަދިޔާ ކުރެއްވި ތަކެތި ފޮނުވުމުގެ މަސައްކަތް ދަނީ ކުރިއަށް. މާދަމާގެ ވަގުތެއްގައި އެތަކެތި ރަށްރަށަށް ދާނެ. އެންއޯސީ އާއި މިހާރު ވަނީ ތަކެތި ހަވާލު ކޮށްފައި." މައުލޫމާތު އެނގޭ ފަރާތަކުން ބުންޏެވެ.\nގއ.އަތޮޅު ކައުންސިލްގެ ރައީސް ފުއާދު "ދެން" އަށް މައުލޫމާތު ދެއްވަމުން ވިދާޅުވީ މަންޑޭ ދެއްވި އެހީގެ ތަކެތި ލިބިފައިވާ ކަމަށާއި އެއެހީއަށް ޝުކުރު އަދާކުރައްވާ ކަމަށެވެ.\n"އަޅުގަނޑުމެންގެ އަތޮޅަށް އަދި ހަމައެކަނި ލިބުނީ މަންޑޭގެ ފަރާތުން ދެއްވި އެހީ. އަތޮޅު ކައުންސިލާއި، އަތޮޅުގެ ހުރިހާ ރައްޔިތުންގެ ނަމުގައި މަންޑޭ އަށް އަޅުގަނޑުމެން ޝުކުރު ދަންނަވަން. އަޅުގަނޑުމެންގެ އަތޮޅަށް އަދިވެސް އިތުރު އެހީތައް ބޭނުންވޭ." ފުއާދު ވިދާޅުވިއެވެ.


Airport gai dhivehi ufedhdhunthah vikkumuge furusathu hulhuvaalaifi - AO News Airport gai dhivehi ufedhdhunthah vikkumuge furusathu hulhuvaalaifi\nއެއާޕޯޓުގައި ދިވެހި އުފެއްދުންތައް ވިއްކުމުގެ ފުރުސަތު ހުޅުވާލައިފި\nބީސީސީން ބުނީ މިއީ ދިވެހި އަތްތެރި މަސައްކަތް ކުރާ ފަރާތްތަކަށް އަމާޒުކޮށްގެން ސަރުކާރުގެ ކުދި އަދި މެދު ފަންތީގެ ސިޔާސަތުގެ ދަށުން އެފަދަ ވިޔަފާރިތައް ކުރިއެރުވުމުގެ މަގްސަދުގައި ކުރާ ކަމެއް ކަމަށެވެ. މިކަމުގެ ސަބަބުން އެފަދަ ފަރާތްތަކަށް ތަކެތި ވިއްކަން ފަހި މާހައުލެއް ގާއިމުވެ، ދިވެހި ވިޔަފާރިވެރިންގެ މިފަދަ ތަކެތި ރާއްޖޭގެ އިތުރުން ރާއްޖެ އިން ބޭރަށް އިޝްތިހާރު ކުރުމުގެ ފުރުސަތު ފަހިވެގެން ދާނެ ކަމަށް އެ ކޯޕަރޭޝަނުން ބުނެއެވެ.\nމިތަނުގައި ތަފާތު ހަތް ދާއިރާއެއްގެ ދިވެހި އުފެއްދުންތައް ވިއްކަން ބެހެއްޓުމުގެ ފުރުސަތު ލިބޭއިރު މި ތަކެތި ހުންނަން ޖެހޭނީ ވީއައިއޭ ހިންގާ މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން ކަނޑައަޅާ ފެންވަރެއްގައެވެ. ސުވެނިއަރ ފިހާރައިގައި ބެހެއްޓޭނެ ތަކެތީގެ ތެރޭގައި ދިވެހި ހެދުން، ދިވެހި ކެއުން، ގޭތެރެ ޒީނަތްތެރި ކުރުމަށް ބޭނުންކުރާ ސާމާނު، ކުރެހުން އަދި ގަހަނާ ހިމެނެ އެވެ.


SunOnline: Supreme court ge amuraa medhu ghaazee aku suvaalu ufadhavaifi\nސުޕްރީމު ކޯޓުގެ އަމުރާ މެދު ސިވިލް ކޯޓުގެ ގާޒީއަކު ސުވާލު އުފައްދަވައިފި\nއައިޝަތު ފަރީޙާ 18 Jun 2019, 21:13\nސިވިލް ކޯޓުގެ ގާޒީ މަރިޔަމް ވަހީދު --- ސަން ފައިލް ފޮޓޯ\nފަނޑިޔާރަކު ނިންމާ ނިންމުމެއް ބިނާކުރި ޝަރުއީ އަދި ގާނޫނީ އަސާސުތަކާ ގުޅުވައިގެން އެ ނިންމުން ގޯސް ކަމަށް ބުނެ، އެ ފަނޑިޔާރެއްގެ މައްޗަށް ސުލޫކީ ފިޔަވަޅެއް އެޅުމަކީ ޣައިރު ގާނޫނީ ކަމެއް ކަމަށް ސުޕްރީމް ކޯޓުން ނެރުނު އަމުރަށް ސިވިލް ކޯޓުގެ ގާޒީ މަރިޔަމް ވަހީދު ފާޑު ވިދާޅުވެއްޖެ އެވެ.\nމަރިޔަމް ވަހީދު، ފޭސްބުކްގައި އާންމު ކުރެއްވި ސްޓޭޓަސް އެއްގައި ވަނީ މަރިޔަމް ވަހީދަށް، ރާއްޖޭގެ އެއްވެސް ކޯޓެއްގައި ޝަރީއަތް ކުރުމުގެ ހައިސިއްޔަތު ލިބިގެން ނުވާ ކަމަށް ސުޕްރީމް ކޯޓުން ކުރި އަމުރާއި، މިއަދު ސުޕްރީމު ކޯޓުން ނެރުނު އަމުރުގެ ހަބަރުގެ ސްކްރީން ޝޮޓެކެވެ. އޭނާ ވިދާޅުވީ އެއް މަައްސަލައެއްގައި ސުޕްރީމު ކޯޓުން ދެ ގޮތަކަށް ބަސް ބުނެފައިވާ ކަމަށެވެ.\nދެހާސް ސޯޅަ ވަނަ އަހަރު ސިވިލް ކޯޓުގެ ގާޒީ މަރިޔަމް ވަހީދަށް ރާއްޖޭގެ އެއްވެސް ކޯޓެއްގައި ޝަރީއަތް ކުރުމުގެ ހައިސިއްޔަތު ލިބިގެންނުވާ ކަމަށް ސުޕްރީމް ކޯޓުން ކަނޑައެޅީ ސުޕްރީމު ކޯޓުގެ ނިންމުމަކާ ޚިލާފަށް މަރިޔަމް ވަހީދު ހުކުމެއް އިއްވާފައިވާ ކަމަށް ބުނެ އެވެ.\nއެގޮތުން ވ. ބޮޑުމޮހޮރާ ޓޫރިސްޓު ރިސޯޓެއްގެ ގޮތުގައި ތަރައްގީ ކުރުމަށް ކުއްޔަށް ދިނުމަށް އެއްބަސްވުމަކަށް ވާސިލުވުމަކީ ސަރުކާރަށް ލިބިފައިވާ އިޚްތިޔާރީ ބާރެއް ކަމަށް އެ ކޯޓުން ކަނޑައަޅާފައިވަނިކޮށް، އެގްރީމެންޓުގައި ސޮއިކުރުމަށް ލާޒިމްކޮށް މަރިޔަމް ވަހީދު ވަނީ ހުކުމެއް ކުރައްވައިފަ އެވެ.\nމަރިޔަމް ވަހީދަށް ރާއްޖޭގެ އެއްވެސް ކޯޓެއްގައި ޝަރީއަތް ކުރުމުގެ ހައިސިއްޔަތު ލިބިގެންނުވާ ކަމަށް ސުޕްރީމް ކޯޓުން ކަނޑައެޅި ހުކުމްގައި ވަނީ ގާނޫނު އަސާސީގެ 145 ވަނަ މާއްދާ އާއި 143 ވަނަ މާއްދާގެ (ރ) އާއި ފަނޑިޔާރުންގެ ގާނޫނުގެ 30 ވަނަ މާއްދާ އާއި ކޯޓުތަކުގެ ގާނޫނުގެ 20 ވަނަ މާއްދާ އާއި 22 ވަނަ މާއްދާ އާއި ސުޕްރީމް ކޯޓުގެ ގަވާއިދުގެ 86 ވަނަ މާއްދާއަށް ރިއާޔަތްކޮށް، ރާއްޖޭގެ ކޯޓުތަކުގައި ޝަރީއަތް ކުރުމުގެ ޝަރުއިއްޔަތާއި އަހުލިއްޔަތާއި ވިލާޔަތު، މަރިޔަމް ވަހީދުގެ ކިބައިން ގެއްލިފައިވާ ކަމަށް ބުނެ އެވެ.\nއެ އަމުރު ބާތިލްކޮށް، އޭނާ ވަޒީފާ އަށް ނިކުތުމަށް އެންގީ އެ އަމުރު ނެރުނުތާ އަހަރެއް ވީ ފަހުންނެވެ.


Ali Waheed Passport'thah Hifehettumuge Amureh High Court'in Nudhin - Vaguthu\nއަލީ ވަހީދު ޕާސްޕޯޓްތައް ހިފެހެއްޓުމުގެ އަމުރެއް ހައި ކޯޓުން ނުދިން\nކުރީގެ ޓޫރިޒަމް މިނިސްޓަރު އަލީ ވަހީދުގެ ޕާސްޕޯޓްތައް ހިފަހައްޓައިދިނުމުގެ އަމުރު ނެރެނުދޭން ހައި ކޯޓުން އަނެއްކާ ވެސް ނިންމައިފިއެވެ.\nކުރިން ވެސް ކެންސަލް ކޮށްފައި އޮތް ޕާސްޕޯޓެއް ހިފަހައްޓަން ދައުލަތުން އެދުމުން ކްރިމިނަލް ކޯޓުންނާއި ހައި ކޯޓުން އެ އަމުރު ނެރެނުދިނެވެ. އަލުން ހުރިހާ ޕާސްޕޯޓެއް ހިފަހައްޓަން ކްރިމިނަލް ކޯޓުގައި އެދިގެން އަމުރު ނެރެ ނުދިނުމުން ހައި ކޯޓަށް އަނެއްކާ ވެސް ދައުލަތުން އިސްތިއުނާފް ކުރިއެވެ.\nކޯޓުން އިއްްޔެ ނެރުނު ހުކުމުގައި އޮންނަނީ ޕާސްޕޯޓް ހިފެހެއްޓުމުގެ އަމުރު ނެރެދެވެނީ ރާއްޖެއިން ބޭރަށް ފުރުމުގެ ކުރިން ކަމަށެވެ. އަދި ކޯޓުން ހުއްދަ ދީގެން ފުރައި ފަހުން ދެން އެދުނު ނަމަވެސް އެ ގޮތަށް އަމުރު ނެރެދެވޭނެ ހަމައެއް ވެސް ދައުލަތަށް ދެއްކިފައި ނުވާ ކަމަށް ހައި ކޯޓުގެ އަމުރުގައިވެއެވެ.\nއަލީ ވަހީދުގެ މައްޗަށް ކުރާ ތުހުމަތުތައް އޭނާ އިންކާރު ކުރައްވައެވެ. އެ ތުހުމަތުތަކަކީ އޭނާ ފްރޭމް ކުރަން ކުރި ކަމެއް ކަމުގައި ވިދާޅުވެއެވެ. އެ ކަމުގެ ފަހަތުގައި ތިއްބެވީ އެމްޑީޕީގެ ބައެއް ބޭފުޅުން ކަމުގައި އަލީ ވަހީދު ވިދާޅުވެއެވެ. އެއީ އއ. އުކުޅަހުގައި އޮތް އެމްޑީޕީގެ ކޮންގްރެސްގައި "ބަޣާވާތް ކުރި" ބައެއް ކަމަށް އަލީ ވިދާޅުވެއެވެ.\nއެ މުއްދަތު ހަމަވި ފަހުން އަލީ ވަހީދު އޮންލައިންކޮށް ޝަރީއަތުގައި ބައިވެރިވެވަޑައިގެން ޝަރީއަތް ގެންދަވަން ނިންމެވިއެވެ. އަޑުބަރޭއަށް ފިޔަވަޅެއް އަޅަން ވެސް ކްރިމިނަލް ކޯޓުން ނުނިންމަވައެވެ. އެ ކަން އެ ގޮތަށް ނުވާނެ ކަމަށް ވިދާޅުވެ ދައުލަތުން އެ މައްސަލަ ސުޕްރީމް ކޯޓާ ހަމައަށް ގެންދިޔައެވެ.\nސުޕްރީމް ކޯޓުގެ ޝަރީއަތަށް ހާޒިރުވާން އަލީ ވަހީދަށް ނޯޓިސް ދިނެވެ. އެކަމަކު ކޯޓަށް ހާޒިރުނުވުމުން އެ ކޯޓުގެ ހުރުމަތް ކަނޑާލި ކަމަށް ކަނޑައަޅައި އަލީ ވަހީދުގެ މައްޗަށް ދެ މަސް ދުވަހުގެ ޖަލު ހުކުމެއް ވެސް ސުޕްރީމް ކޯޓުން އިއްވިއެވެ.\nއިނގިރޭސިވިލާތުގައި އަލީ ވަހީދު ހައްޔަރު ކުރީ ސުޕްރީމް ކޯޓުން ޖަލު ހުކުމް ވެސް އިއްވި ފަހުންނެވެ. އިނގިރޭސިވިލާތުގެ ޖަލުގައި އަލީ 16 ދުވަހު ހޭދަ ކުރެއްވުމަށް ފަހު ދިވެހި ނޫސްވެރިންނާ އޮންލައިންކޮށް ބައްދަލު ކުރެއްވުމަށް ފަހު ސަރުކާރުގެ އިސް ބޭފުޅުންނަށް ވަރަށް ބޮޑަށް ފާޑުވިދާޅުވިއެވެ. އެންމެ ބޮޑަށް ފާޑުވިދާޅުވީ ޕީޖީ ހުސައިން ޝަމީމަށެވެ.\nއަލީ ވަހީދު ހައްޔަރުކުރަން އިންޓަޕޯލަށް ހުށަހަޅަނީ


Premier League: Liverpool Point Table ge 1 Vana - ah\nއިނގިރޭސި ޕްރިމިއާ ލީގު : ޕޮއިންޓް ...\nއިނގިރޭސި ޕްރިމިއާ ލީގު : ޕޮއިންޓް ޓޭބަލްގެ އެއްވަނަ ލިވަޕޫލްއަށް ލިބިއްޖެ\nby vomadmin December 9, 2018\nއިނގިރޭސި ޕްރިމިއާ ލީގުގައި ރޭ ކުޅުވުނު މެޗުތަކުގެ ތެރެއިން ޗެލްސީ އާއި ބައްދަލުކޮށް މެންޗެސްޓާ ސިޓީ ބަލިވިއިރު، ލިވަޕޫލާއި ބޯންމައުތު ބައްދަލުކުރިމެޗުން ލިވަޕޫލް މޮޅުވެ ޕޮއިންޓް ޓޭބަލްގެ އެއްވަނަ ލިވަޕޫލްއަށް ލިބިއްޖެވެ.\nލިވަޕޫލްއަށް ޕޮއިންޓް ޓޭބަލްގެ އެއްވަނަ ލިބެނީ ރޭ ބޯންމައުތާ ދެކޮޅަށް އެޓީމު ކުޅުނުމެޗް4ލަނޑު0ލަނޑުން ކާމިޔާބުކޮށް 16 މެޗުން 42 ޕޮއިންޓް ލިބިގެންނެވެ.\nލިވަޕޫލްއާއި ބޯންމައުތު ބައްދަލު މެޗުގައި ލިވަޕޫލްއިން ކާމިޔާބުކުރި4ލަނޑުގެ ތެރެއިން3ލަނޑު ޖަހައިގެން ސަލާހު ހެޓްރިކް ހަދާފައިވާއިރު ލިވަޕޫލްގެ އަނެއް ލަނޑަކީ ބޯންމައުތުގެ ޑިފެންޑަރ ކޫކް އަތުން ބައިކޮޅަށް ވަން ލަނޑެކެވެ .\nރޭ ޗެލްސީއާއި މެންޗެސްޓަރސިޓީ ބައްދަލުކުރިމެޗު ސިޓީއަށް ނާކާމިޔާބުވީ2ލަނޑު0ލަނޑު ގެ ނަތީޖާއަކުންނެވެ.\nމެންޗެސްޓާ ސިޓީން ގިނަ ވަގުތު ބޯޅަ ހިފަހައްޓައިގެން ރަނގަޅަށް ކުޅުނު ނަމަވެސް، ފާއިތުވި ދެ މެޗުންވެސް ބަލިވެފައި އޮތް ޗެލްސީގެ ޑިފެންސް ފޫއަޅުވާލެވޭ ގޮތެއް ސިޓީގެ ކުޅުންތެރީންނަށް ނުލިބުނެވެ.\nޗެލްސީން މިމެޗްގައި ކާމިޔާބުކުރި ފުރަތަމަ ހާފުގެ އެންމެ ފަހު މިނިޓުގައި އެ ޓީމަށް ކާމިޔާބުކޮށްދީ ލީޑު ނަގައިދިނީ ކޮންޓޭއެވެ. ކޮންޓޭ މި ލަނޑު ޖެހީ ހަޒާޑް ދިން ޕާހަކުންނެވެ.\nޗެލްސީން ލީޑު ފުޅާކޮށް3ޕޮއިންޓް ކަށަވަރު ކުރީ މެޗުގެ 78 ވަނަ މިނިޓުގައި ޑޭވިޑް ލުއިޒް ކާމިޔާބުކޮށްދިން ލަނޑުންނެވެ. ހަޒާޑް ނަގައިދިން ކޯނަރަކުން ޑޭވިޑް ލުއިޒް މި ލަނޑު ޖެހީ ބޮލުންނެވެ.\nމިއީ މިދިޔަ އޭޕްރީލް މަހު މެންޗެސްޓާ ޔުނައިޓެޑް އަތުން ލީގުގައި ބަލިވި މެޗަށް ފަހު މި މުބާރާތުގައި ސިޓީ ބަލިވި ފުރަތަމަ ފަހަރެެވެ.\nމިމެޗުން ޗެލްސީ މޮޅުވުމުން 16 މެޗުން ލިބުނު 34 ޕޮއިންޓާއެކު ޗެލްސީއޮތީ ޕޮއިންޓް ޓޭބަލްގެ4ވަނާގައެވެ.\nމިމެޗުން ބަލިވި ސިޓީގިނަ ދުވަސްތަކެއް ވަންދެން ޕޮއިންޓް ޓޭބަލްގެ 1 ވަނާގައި އޮވެފައި ރޭގެ މެޗުން ބަލިވުމުން ޓޭބަލްގެ2ވަނައަށް އެޓީމު ވެއްޓުނީ 16 މެޗުން 41 ޕޮއިންޓް ލިބިގެންނެވެ.\nޕްރިމިއާލީގުގައި ރޭ ކުޅެވުނު އެހެން މެޗްތަކަށް ބަލާއިރު އެމިރޭޓްސް ސްޓޭޑިއަމްގައި ރޭ އާސެނަލްއާއި ހަޑަލްސްފީލްޑް ބައްދަލުކޮށް ކުޅުނުމެޗުން އާސެނަލް މޮޅުވީ 1 ލަނޑު0ލަނޑުންނެވެ. މިމެޗްގައި އާސެނަލްއިން ކާމިޔާބުކުރި ހަމައެކަނި ލަނޑު 83 ވަނަ މިނިޓްގައި ކާމިޔާބުކޮށްދިނީ ޓޮރޭރާއެވެ.\nރޭ މެނެޗެސްޓަރ ޔުނައިޓެޑާއި ލީގުގެ ފުލުގައި އޮތް ފުލަމް ބައްދަލުކުރިމެޗުން4ލަނޑު 1 ލަނޑުން މެންޗެސްޓަރވަނީ މޮޅުވެފައެވެ. މިމެޗްގައި މެންޗެސްޓަރ ޔުނައިޓެޑުން ކާމިޔާބުކުރި4ލަނޑު ކާމިޔާބުކޮށްދިނީ މާޓާ ، ލުކާކޫ ، ރަޝްފޯޑު އަދި އެޝްލީ ޔަންގެވެ. މިމެޗްގައި ފުލްހަމްއިން ކާމިޔާބުކުރި ލަނޑު އެޓީމަށް ލިބުނު ޕެނަލްޓީއަކުން ކާމިޔާބުކޮށްދިނީ ފުލްހަމްގެ ކަމަރާ އެވެ.\n“ސާފު ރާއްޖެ، އަހަރެންގެ ވެސް ޒިންމާ” މީދޫގައިވެސް ސާފުކުރުމުގެ މަސައްކަތްކުރިއަށް ގެންގޮސްފި\nއިނގިރޭސީން ބަލިކޮށް، ބެލްޖިއަމުން ތިންވަނަ ހޯދައިފި\nފީފާ ވޯލްޑް ކަޕްގައި އިނގިރޭސީން ބަލިކޮށް، ބެލްޖިއަމުން ތިންވަނަ ހޯދައިފިއެވެ. ތިންވަނަ ހޮވުމަށް ރަޝިއާގެ ސެއިންޓް ޕީޓާސްބާގް ސްޓޭޑިއަމްގައި ...\nvomadmin July 14, 2018\nފްރާންސުން ދެވަނަ ފަހަރަށް ވޯލްޑްކަޕްގެ ޗެމްޕިއަންކަން ހޯދައިފި\nފްރާންސް ވޯލްޑްކަޕް 2018 ގެ ޗެމްޕިއަންކަން ހޯދީ މިރޭ ރަޝިއާގެ ލުޒްނީކީ ސްޓޭޑިއަމްގައި ކުޅުނު ފީފާ ވޯލްޑް ކަޕްގެ ...\nvomadmin July 15, 2018\nސެމީފައިނަލްގައި ރެއާލްއާއި ބަޔާންމިއުނިކް ބައްދަލުކުތާގޮތައް ހަމަޖެހުނުއިރު ލިވަޕޫލްއާއި ބައްދަލުކުރާނީ ރޯމާ\nޗެމްޕިއަންސް ލީގުގެ ސެމީފައިނަލްގައި ވޭތުވެދިޔަ ދެއަހަރުގެ މިމުބާރާތުގެ ޗެމްޕިއަންކަން ހޯދާފައިވާ ރެއާލް މެޑްރިޑް ބަޔާން މިއުނިކް ބައްދަލުކުރާގޮތައް ހަމަޖެހުނުއިރު، ...\nvomadmin April 13, 2018\nރެއާލް މެޑްރިޑު ފަސޭހަކަމާއެކު ތަފާތު ބޮޑު ނަތީޖާއަކުން މޮޅުވެއްޖެ\nސްޕެނިޝް ލަލީގާގައި ޑިޕޯޓިވޯ ލަކަރޫނިއާ ބައްދަލުކޮށް ރެއާލް މެޑްރިޑު ފަސޭހަކަމާއެކު ތަފާތު ބޮޑު ނަތީޖާއަކުން މޮޅުވެއްޖެވެ. ރެއާލްގެ ދަނޑުގައި ...\nvomadmin January 22, 2018\nކްލަބް ވޯލްޑް ކަޕްގެ ޗެމްޕިއަންކަން ރެއާލްމެޑްރިޑް ހޯދައިފި\nކްލަބް ވޯލްޑް ކަޕްގެ ޗެމްޕިއަންކަން ރެއާލްމެޑްރިޑް ހޯދައިފިއެވެ. ރެއާލްމެޑްރިޑް ކްލަބް ވޯލްޑް ކަޕްގެ ޗެމްޕިއަންކަންހޯދީ ރޭ ކުޅެވުނު ފައިނަލުގައި ...\nލިވަޕޫލްގެ މައްޗަށް ނަޕޯލީ ކުރިހޯދައިފި\nޗެމްޕިއަންސް ލީގުގައި ރޭ ކުޅެވުނު މެޗްތަކުގެ ތެރެއިން ލިވަޕޫލް އާއި ބައްދަލުކޮށް 1 ލަނޑު0ލަނޑުން މޮޅުވެ ...